referentziak: Euskal numeratione base dezimal -duna\nEuskal numeratione base dezimal -duna\nSeguruenez gehienok admititzen dugu ze noiz bait dugu erabiltzen numeroak euskaraz, asko eta ako, larregi, gara tronpatzen edo konfunditzen numeroekin euskaraz. Baldin ari bagara telephonoan horiek problemak dire areagotzen, handiagotzen. Berba batean ze, euskal numerationea -systema numeriko hogei base -duna- da desegokia, ezegokia inkluso gu euskaldunontzat izanik euskalduna edozein adineko. Orain arte esan dudana da expressione factual bat, soil konstatatione bat ezin dena hartu nola eretxi subjektivo bat.\nBada orduan, nahirik superatu hau handicap hau edo diffikultatea kin bere ondorio latzak' etorri zait gogora hauxe ze euskal zorginak kontatzen zituztela lehen hamar numeroak manera paranormal hontan:\nhortik, guk gaurko euskal zorgin modernook, eratorri ahal dugu hau beste lista numeriko modernoa, erabiltzeko hamarren multiploak. [Jada urtarrilean bururatu zitzaidan hau oraintxe dakart publikora apirilean]\nbirmar (bi-r-mar), 20\nhirmar (hi-r-mar), 30\nlarmar (la-r-mar), 40 (edo laurmar)\nbormar (bo-r-mar), 50\nsermar (se-r-mar), 60\nzarmar (za-r-mar), 70\nzormar (zo-r-mar), 80\nbelmar (be-l-mar), 90\neta horietarik dira sortzen beste guziak errazki, aise eta diaphanoki komprensibleak\nbirbeatzi (birbederatzi) 29\nhirbeatzi (hirbederatzi) 39\nlarmar 40, (edo laurmar)\nlarbat 41, (edo laurbat)\nlarbi 42, (edo laurbi)\nlarhiru 43, (edo laurhiru)\nlarlau 44, (edo laurlau)\nlarbost 45, (edo laurbost)\nlarsei 46, (edo laursei)\nlarzazpi 47, (edo laurzazpi)\nlarzortzi 48, (edo laurzortzi)\nlarbeatzi (larbederatzi) 49 (edo laurbeatzi, laurbederatzi)\nborbeatzi (borbederatzi) 59\nserbeatzi (serbederatzi) 69\nzarbeatzi (zarbederatzi) 79\nzorbeatzi (zorbederatzi) 89\nbelbeatzi (belbederatzi) 99\nSystema hau -hau systema berri hau- ote litzateke gu euskaldunontzat lagungarri, aringarri eta gutiago komplikatua ezen systema zaharra eta systema zaharkitua, systema khronologikoki desphasatua eta evidenteki lar guti effizientea?\nPosted by Erramun Gerrikagoitia at 15:46\nHarrigarri kausitzen dut zure kuriostasun eta kemen intelektuala euskararen mentsak (edo ments ustekoak) detektatu eta erremedioak bilatzeko. Eta are harritzenago nau erremedio horiek proposatzean ageri duzun ausartzia eta konplexurik eza insolitoak, joka bainezake adimen zuhurrago/uxkurrago batek ausardia horretan gehiago ikusiko duela ozarkeria eta erotarzuna eziez proposamen zientifikoki debatible eta onargarriak.\nNire juzkua ez da horren krudela, bistan dena, bainan halere estakuru bat kausitzen dakot zure diagnostikoari, eta da hau: baldin sistema numeriko vigesimala sistema retrogrado eta arkaiko eta disfuntzionala bada euskaraz, orobat dea frantsesez? Ez baitirudi eskolier frantsesek, ez frantses jende komunak ezta Frantziako zientzilari eta intelektualek ukan duten nehoiz den gutieneko arazorik beren sistema numeralarekin lan eta gogoeta egiteko. Behintzat, bonba atomikoak ekoizteko edo satelite espazialak orbitan ezartzeko behar diren kalkulu matematikoak perfektuki egitea ez die eragotzi sistema horrek. Hortaz, haientzat bali dena, guretzat zeren ez?\nNB: Ikus http://es.wikipedia.org/wiki/Sistema_vigesimal\nhasirik kin evidentziak ezen dudarik ez daukanak' dut esango edo resango ezen euskaldunok ditugula problemak erabiltzerakoan numeroak.\nHori da evidentzia bat, factus bat zein ikusi ahal duen edozeinek zeinak ez duen nahi ukatu realitatea dagoena hortxe bertan zeinak gaituen inguratzen egunero. Ez dakit -Erroteta- duzun ala ez duzun kompartitzen esandakoa nik orain arte, ezen problemea ba dagoela (izanik bera handiago edo ttipiago baina problemea). Askotan euskaldunok, edozein generatione edo adinetakoak dugu numeroak esanten erdaraz, zer du horrek adierazten?\nBa nuke, bestalde, zer esanik buruz zuk duzuna orain idatzi baina aurretik sartu hortan nahi nuke jakin zer duzun esaten buruz nik galdetua goragoko paragraphoan zeren bait da erantzun emanen duzun hori determinantea segitzeko gero dialogatzen buruz kin esango nituenak zuri (nerauzkitzuenak).\nBada, ikusten al duzu zeure gan personalki edo besteren gan inguruko euskaldunak gan problemarik edo behintzat arazorik numeroekin euskaraz, aparte izan edo ez izan problemarik edo nolabaiteko arazorik beste hizkuntzetan nola frantzes edo beste?\n1:47 PM, April 26, 2011\nZure galderari erantzuten deraukot lasai eta plaina: euskaldun haboroenek arazoak dituzte euskal numeroekin.\nBainan baditut nihaurk ere ene galderak zuri pausatzeko:\n1.- Zuk arazoak ditutzua euskal numeroekin?\n2.- Baietza bada, zein hizkuntzatan ikasi duzu egiten operazione matematikoak?\n3.- Zein hizkuntzatan uste duzu ikasi dutela egiten operazione matematikoak 30 urtez peko euskaldun guziek?\n4.- Iruditzen zaizuia ezen ikasi bazenu karkula matematikoak egiten zeure hizkuntzan eta ez mintzaira erdara batean, nola ikasten baitute iragan 200 urte huntan frantsesek oro, ukanen zenituzkela orain dituzun arazoak euskarazko numeroekin, ala uste duzu gobernatuko zinatekela euskal numeroekin hainbeste aisuraz eta erraztasunaz nola gobernatzen baitira beren sistema vigesimalarekin frantses hiztunak?\n5.- Zein da zure ustez sakoneko arazoa, euskararen sistema vigesimala, ala adin batez goitiko (bai eta beheitiko) euskal hiztunen edukatione diglosikoa eta formazione matematiko erdalduna?\n6.- Balin uste baduzu numerazione vigesimala dela intrinsekoki disfuntzionala, nola duzu esplikatzen frantsesak hain aisa eta ederki moldatzea berenarekin, hura ere vigesimala izanagatik? Iruditzen zaizuia frantses hiztunak euskaldunak baino inteligenteagoak direla berez, ala uste duzu, nihaurk uste dudan bezala, ingurune linguistiko monoglota baten abantailak dituztelako gozatzen dutela sakonkiago eta zeharokiago barnatzen sistema vigesimala inolako arazorik gabe?\n11:44 PM, April 26, 2011\nFrantsesez ongi dakiten euskaldunek arazo gutiago dute euskal numerazione sistemarekin.\n12:45 AM, April 27, 2011\nIzango delakoan guztion onerako eta probetxurako dut hona ekartzen gutuna akademiko Xabier Kinatana-rena, zein gutun jaso nuen personalki baina nola izan bait dut bere baimena publikatzeko' hemen doa berak esana, izkiriatua.\n[Ematen dut zatika mezua hon Xabier Kintana zeren bait da lar luzea. Gehienez 4.096 karaktere.]\nErramun adiskidea, agur:\nZure azken proposamena, euskarak hogeinaka zenbatzeko duen sistema aldatzekoa, jaso dut. Eskerrik asko. Ondo dakizunez, zenbait gauzatan zurekin bat natorren arren, euskaraz kultura eta zientzi hitzen idazkeran, neurri batzez, jatorria eta etimologia ahal den neurrian errespetatzeko, adibidez, beste gauza askotan, ordea, iruditzen zait bide erabat okerretik zabiltzala, inguruko hizkuntza batzuetan agertzen den sintatxi eta baliabide indoeuroparrak euskarari aplikatu eta onarrarazteko gehiegizko ahalegin horretan, adibidez. Horiek gureak baino hobeak balira bezala.\nAlde batetik, jakizu, oraindik konturatu ez bazara, munduan erabiltzen diren giza hizkuntza naturaletatik, euskararen tipologiakoak, hots, eranskariak, alde handiz, kopuruz ugarienak direla, Europan, indoeuroparren etorreratik, bertoko panorama alderanztu bada ere. Horien artean japoniera, turkiera, suomiera, georgiera, Amerikako jende jatorren hizkuntza gehien-gehienak (kitxua, nawatla...) dituzu, eta guztiek, zeinek bere eremuan, zibilizazio handia eta kultura aurrerapen nabarmenak adierazteko balio izan dute. Alde horretatik, ez dakusat zergatik aldatu beharko geniokeen gure hizkuntzari bere tipologia, berezkoa, propioa eta historikoa izateaz gainera, egokia baita, eta absurdoa da mundu honetan inork inoiz egiten saiatu ere egin ez dena kasketaldi bategatik gu egiten hastea.\nJakizu, gainera, tipologiak ez duela zer ikusirik hizkuntzak zibilizazioa eta kultura adierazteko daukan ahalmenarekin, eta, denboran zehar, berezko eboluzioaz, tipologia aldatu duten hizkuntza ezagun batzuk izan direla (egiptoera, txinera [lehen eranskaria, gero monosilabikoa],ingelesa [orain arte flexiboa, baina monosilabismorako gero eta joera nabarmenagoa erakusten du], euskara [antzina, batzuek susmatzen dutenez behintzat, flexiboa, arabiera edo latina bezala; gaur eranskaria]). Barnealdatze horiek izaten direnean, ordea, berezko eboluzio kolektiboagatik gertatzen dira, elementu gramatikal eta sintaktikoen eraldaketa korapilatsu askoren eraginaz; baina sekula ez pertsona baten apeta edo kapritxoagatik.\n[Hemen lehenbiziko partea, gero segida.]\n[Hemen bigarren partea.\nAdibide asko aipa niezazkizuke, baina aski izan bitez ondoko hauek. Badira generorik ez duten hizkuntzak (txinera, japoniera, georgiera edo, neurri batez ingelesa) euskararen antzera, eta badira, beste batzuk, maskulino eta femeninoaz gainera, neutroa ere dutenak (greziera, hebreera, arabiera, alemana, errusiera...), Afrikako bantu hizkuntzen klase-sistema are korapilatsuago eta neurri handiz zehatzagoak ere alde batera utzirik. Espainola,italiera, errusiera edota alemana bezalako hizkuntzek, bestalde, aditz konjugatuak dituzte, adizkera bakoitza, neurri handiz, pertsonarekin kideturik egonez. Ingelesak, txinerak edo japonierak, ordea, ez dute adizkera pertsonaletan konkordantziarik (euskarazko "nik jateko, zuk jateko, berak jateko" gisa, zehatzagoa den "jan dezadan, jan dezazun, jan dezan..." formen ordez. Baina horretan bada oreka-erregela bat: forma sintetiko berezi eta laburrak erabiltzeak aldean adizkera berezi horiek buruz ikasteko zailtasun handiagoa dakar, eta forma analitiko 'errazagoek' aldiz, perpausan elementu lagungarri gehiago metatzera behartzen gaituzte, esaldia luzatuz: a) sal diezaiozun b) eros ziezazkiguten eta a')zuk gaur berari gauza bat saltzeko; b') haiek guri gauza horiek erosteko.\nAgerian dago gaztelaniaz neutrorik ez dagoela (lo bueno, lo grande gisakoak ez dira neutroak, kolektiboak baizik, hots, 'gauza onen edo handien multzoa'), eta, beraz, ikuspegi horretatik espainol, frantses, italiar edo ingeles erdaldunek, neutroa duten edo gorde duten hizkuntzekin konparatuz gero, urriagoak, pobreagoak dira edota adierazkortasun eskasagoa ageri dute. Agian bai, baina horietariko inori bururatu al zaio sekula, genero neutroa berredukitzeko edo eskuratzeko ahaleginik egitea? Txinatarrik egon al da inoiz, beren adizkera monotono eta pertsona guztientzako berdin horiei 'pobrezia linguistiko' iritzita, beren aditzak pertsonaz pertsona konjugatzeko proposatu duenik? Ez dut behin ere horrelakorik entzun, ez eta irakurri ere.\nAlderantziz, segur naiz, maskulino eta femeninorik ez izatea, neutrorik edo adizkera konjugaturik ez izatea "erraztasun" mesedegarritzat daukatela. Errusiarrek artikulurik ez izatea abantaila jotzen duten bezalaxe. Adizu, bakoitza den bezalakoa da, eta hitz berriak inorengandik jaso edo imitatzean hizkuntza bat aberats daitekeen arren, moda, gustu pertsonal edo lotysa edota inferioritate-sentimenduetan oinarriturik nazioak ezin bizi daitezke mimetismo hutsaz, beren burua beste baten kopia izaten ahaleginduz.\n[Azkenean, azken partea.]\nAzkenik, eta sentitzen dut hau esatea, euskarazko zenbatze-sistema aldatzeko ahalegin horretan, beranduxe heldu zara Mediterraneoa aurkitzera. Gauza bera, eta antzeko izenekin gainera, Sabino Aranak berak proposatu zuen duela ehun urte baino lehenago. Eta begien bistan dago zer nolako arrakasta eskasa izan duen, ideologia aranistako zenbait ikastolatan hogei, berrogei, hirurogei edo mila jatorren ordez inoiz berramar, laramar,seiramar eta anei modukoak proposatu eta bultzatu nahi izan arren. Pixka bat atzeraturik egotea barkagarria izan daiteke,Erramun, baina gaur egunean ehun urteko atzerapenaz ibiltzea barkaezina iruditzen zait, erabat.\nDuela zenbait urte, Txillardegiren omenaldiko talde-lan baterako, artikulu bat idatzi nuen, zenbatzeko sistemei buruz. Bertan argi erakusten zen hogeikako sistema, kontinente guztietako gizakiok esku-oinetan ditugun hogei hatz-behatzetan oinarritua, mundu osoan hedaturik egon dela, eta orain ere badagoela (georgiera, bretoiera, maien hizkuntza...). Gainera, irakaskuntza, kanpo-interferentziarik gabe, beren mintzairan lantzen eta garatzen duten neurrian, inork ez du horregatik arazo berezirik izaten gauzak ikasteko. Ikusi dudanez, jada norbaitek horixe gogorarazi dizu frantsesaren etsenplua jarrita. Sistema hogeitarretik hamartarrera igarotzea oinetakoak janztearen ondorioa izan bide zen, oinak estalirik edukitzean, behatzak, 11-tik 20ra kontuak egiteko gidari gisa, begien bistan gelditzen ez zirelako. Halere, jende askok aurreko sistemaz segitu zuen kontatzen, bai eta antzina hamarkakoa zutenak (keltak edo frantsesak adibidez) hogeikakora pasatu ere.\nErramun adiskidea, Etxeparek bertso batean dioena parafraseatuz "zentzatzeko adina badukezu zuk ere" esango nizuke. Txakurrari hamazazpi hanka topatzen ibili barik, premia handiago eta larriagoak dauzka, zoritxarrez, gure hizkuntza gaixoak, horrelako pitxikerietan denbora galtzen jardun gabe.\nOngi izan eta, gaizki esanak barkatzeko eskatuz, ondo esanak gogoan hartzeko erregutuko nizuke.\nduzu idatzi hauxe ondokoa euskaldun haboroenek arazoak dituzte euskal numeroekin. Tira, hontan guziok edo gehienok akorduz gagozke, nire ustez baita akademiko Xabier Kintana bera ere.\nBesterik da, Erroteta, zergatik daukagun problema edo handicap expressivo -edo inexpressivo- hori eta hortxe dagoela ere nola bait diozu klarki mendeetako edo millennioetako diglossia ere, nik ez dut hori ukatuko eta ez dut ere ukatu, ez ukatzen.\nSeguruenez bizi bagiztez -mundu hypothetiko batean- beste galaxia edo delako mundu isolatu haintxe geu geuretara bakarrik ginatekeelarik universo infinituko habitante soziologiko bakarrak, orduan seguru litzatekeela differente hainbat gauza. Baina, zorionez edo txarrez, bizi gara geure mundu real hontan -artean Bordele eta Soria-, dituela gure Herriak eta populuak nork uka diglossia linguistiko, menpekotasun politiko, ... eta holakorik franko.\nNik ditut ikusten bi gauza prinzipalki, Erroteta, batetik sistut realitate hori guziok duguna admititzen\n-ezen problemak ditugula euskaldunik gehienok numeruak erabiltzean euskaraz-\neta bestetik ze\nmathematikoki systema dezimala dela hobea\n(kin bere ondorio on ugariekin), funzionalagoa -intrinsikoki- ezi systema vigesimala edo hogei base -duna.\nEsan ere prezisionean, zergatik ez?, ze euskal systema numerikoa ez da systema vigesimal bat, hogeikoa -prezisionean- baizik da systema mixto bat. Systema vigesimal-dezimala biak batera edo nahiago badukezu systema dezimal-vigesimala. Halan klarki ikusten dugu an 34 numeroa dagoena elkargainka systema vigesimala eta systema dezimala. Baina, tira, hori prezisione bat egin nahi izan dudana, konzeptuak argitzeko.\nZuri Erroteta edo nortzuri pensatzen ohi daroen zu bezala esan ze -beharbada lar insistituz- ze hor, hortxe, hemen, hementxe dugula sozietate aktual realean handicap hori. Eta bestetik ze otu zitzaidala harturik basetzat euskal zorgin numeroak asmatzeko edo eraikitzeko, hobetzeko etxeko materialekin numeratione virtual bat ahal litzatekeena bilakatu realitate, duda gabe izanik hori numerationea hobea, sozialki (sartu gabe orain an bere kostua hedatzeko poblatione osora; holako ensegua baina egina da Holandan ere exitoarekin, baldin horren berri ez badu ere akademiko Kintanak) eta ere mathematikoki.\nNik zeozer esana dut jada, zuk edo edozeinek esatekorik balu esan beza beldur edo ahoan bilorik gabe nahi eta plazer duena.\n5:45 PM, April 27, 2011\nAgur Erramun eta adixkide besteak.\nOso interesgarri eta erabilgarri eztabaida bat atzaman diat blog hontan.\nBadakiat eta zuek baita ere euskaldunberri bat nukela, hala ere, ene iritzi eman nahi nuke euskaldunberri honelako bat.\nEgia duk, objektiboki, zonbakiak edo numeratione euskaraz izigarri zaila dira erraiteko edo izkiribatzeko. Ez Erramunentako, ez enentako, ez jente zaharrentako bakarrik, mundu osoentako baizik. Hori ez dukela logikorik, uste diat.\nBai, egia duk, Frantzian erraiten die: DIX, VINGT, TRENTE, QUARANTE, CINQUANTE, SOIXANTE, eta bapatean, arrazorik gabe, jauz egin die SOIXANTE-DIXarte, QUATRE-VINGTS, etabar. Iruditzen zaio systema mixto erabiltzen die, eta frantseztar gehienek ez die arazorik erraiteko edo izkiribatzeko, teoriaz......praktikaz, gaixto egin die, nik ere bai.\nSuitzan alderantziz, systema dezimalarat bilakatu die, ez mixtorik, frantsesez jarraitzen die arazorik gabe baita ere. Ez SOIXANTE-DIX eta hola... SEPTANTE, OCTANTE, etabar baizik.\nErran nahi duken, halere mintzajeek orokorki bilakatzen die. Uskara mintzaje bat duk, Baskoniakoa, horrengatik espero diat emeki-emeki, naturalki, egun batean Erramuneren proposamena jarraitu ahalko diagu eta ondorioz, gure mintzajea aisagoa amini bat izanen duk gurentako eta denentako.\nDena dela Uskara, Uskara izanen duk. Eta ene ustez Erramuneren proposamena Uskaraz dago.....edo ez !!\nParkatu ene okergaitik.\n11:06 PM, May 02, 2011\nOngi etorri Txabi (Xabier Ertze) zeren bait duzu apportatu zuk zeure partea edo parteñoa, horrekin ezen parteñoa ez dut agertu nahi ze zure partea dela gutienik ere txarra edo valio gutikoa.\nNire ustez, ez horregatio Erroteta-rentzat eta ongi da hori ze bakoitza egon dadin bere konventzimentuan (baina ez konventzimentu innamobiblean prinzipioz), diot ze nire ustez ere nola bait diozu zuk Txabi euskal numerationea da handicap bat pairatu edo sufritu ahal duguna eta joan halere aitzina baina izanik klaroki handicap bat gainera nola ongi diozunez -beti ere nire ustez- da guretako euskaldunondako eta denendako. Handicap bat baldin baditu edo badituzke ere explikatione historiko, diglossiko, politiko, kolonial, ... eta beste, baina da konstatatione bat, factu bat, gustatu ala ez.\nOn litzateke ematea norbaitek numeroak banan banan tik 70 ki 99, bai frantzes versionean eta ere suitzar versionean.\nJakin nahi nuke zer duen pensatzen Errotetak buruz esandakoa Txabik.\n[Pena bat da ere -beldurrez bazala diot pensatuz Erroteta zorrotzari kin bere alderdi klar eta izkutuzkoak- ezen penan bat da Errotetak salto edo jauzi egin izana beste spotera (http://referentziak.blogspot.com/2011/04/kritikea-ganik-akademiko-x-kintana.html) eta halan dialogo honek ez izatea batasun oso bat spot berean.]\n12:18 AM, May 03, 2011\nHemen ikusi ahal dugu nola numerationea bai frantzesez eta ere inglesez ez da izan beti nola bait da egun.\nEl sistema de contar francés es parcialmente vigesimal: el veinte (vingt) se usa como un número base en los nombres de los números del 60 al 99.\nLa palabra francesa para ochenta, por ejemplo, es quatre-vingts, la cual literalmente significa «cuatro veintes», y soixante-quinze (literalmente "sesenta-quince") significa 75.\nEsta reforma surgió después de la Revolución francesa para unificar los diferentes sistemas de contar (la mayoría vigesimal cerca de la costa, a causa de influencias vikinga y celta, esta última a través del bretón).\nEste sistema es comparable al uso de score en inglés arcaico, como en «fourscore and seven» (87), o «threescore and ten» (70).\nInformationea hartua tik\n12:56 AM, May 03, 2011\n12:17 AM, May 05, 2011\nHau azken kommentario hau da huts mekhaniko bat eta ez da mezua propioki, da oker bat zein hemen kopiatu den baina ez zuen egon behar hemen.\n12:57 AM, May 05, 2011\n4:37 PM, May 06, 2011\nGau on, Erramun adiskidea,\nAintzinetiko mezu batean, oharpen hau egin nuen numerazio vigesimalari buruz : Grévisse jaunak, bere liburu famatuan (famatua Frantzian ...) "Le bon usage, grammaire française" (ed. Duculot) idatzi zuen : "Certains instituteurs, pour faciliter l'apprentissage du calcul, utilisent les formes\nanciennes (septante, octante, nonante) ; cette étrange méthode est même recommandée par les Instructions officielles de 1945" : arrazoia duzu, Erramun !\nLiburu hortan, irakurtzen dut ere :\n"Septante et nonante sont officiels en Belgique et en Suisse ; huitante en Suisse seulement, où l'on emploie de plus octante (usité aussi en Acadie) (...) Dans l'usage parlé, septante et nonante sont connus dans tout l'Est de la France et dans le Midi".\nOrai, zure bloga hirueleduna da, Erramun, Euskal Herria bezala ...\n10:51 PM, May 08, 2011\nHiru ahalegin baina ezin\nZein da gutien txarra? SOV, SVO edo OVS\nBiak aldiberean bizirik: OVS eta SVO\nInzidente orthographikoak euskaran\n... gutiago amaituak (eta II), beheranzko graduatz...


Irekia Eusko Jaurlaritza - Gobierno Vasco :: Lehendakariak esan du biktimek «memoria kritiko eta demokratikoko» politika publiko bat merezi dutela\nLehendakariak esan du biktimek «memoria…\nLehendakariak esan du biktimek «memoria kritiko eta demokratikoko» politika publiko bat merezi dutela\n\nLehendakaria Bizkaitar Argia saria banatzeko ekitaldian izango da Iturria: Irekia\n\nLehendakariak adierazi du terrorismoaren biktimek "oroitzapen kritiko eta demokratikoko" politika behar dutela Iturria: Irekia\n\n\n\n\n\nLehendakariak esan du biktimek «memoria kritiko eta demokratikoko» politika publiko bat merezi dutela Iturria: Irekia\n\n\n\n\n\nTerrorismoaren biktimek «Bizkaiko pertsona gailen» izendapena jaso dute eta saria Memoriaren eta Elkarbizitzaren Institutuan gordeko da\nIñigo Urkullu lehendakariak terrorismoaren biktima guztiei, mota guztietako indarkeria taldeen biktimei, emandako «Bizkaiko pertsona gailen» saria jaso du. Lehendakariaren ustez, Euskadiko elkarbizitza eraikitzeko «lehenengo harria» da sari hori eta Memoriaren eta Elkarbizitzaren Institutuan gordeko da. Institutu horrek, lehendakariaren hitzetan, «herritarrek biktimekiko inplikazio ibilbide etiko bat egitea proposatzen du», giza eskubideekiko konpromisoan oinarritutako elkarbizitza, Urkulluk ziurtatu duenez. Lehendakariak Euskadiko lau familia politiko handiei adostasunerako deia egin die; «elkarbizitzari buruzko oinarrizko akordio etiko eta demokratiko bat» hitzartzeko deia, hain zuzen. Urkulluk baieztatu duenez, hauxe da bere belaunaldiaren «erronka handia»; izan ere, nabarmendu duenez, biktimek «memoria kritiko eta demokratikoko politika bat» merezi dute.\nLehendakaria Bizkaiko Foru Aldundiak ematen duen «Bizkaiko pertsona gailen» sariaren banaketa-ekitaldira joan da. José Luis Bilbao ahaldun nagusiak bizitzeko eskubidea edozein ideia edo proiektu politikoren gainean dagoela azpimarratu du.\nLehendakariak ideia hori bera nabarmendu du eta, esan duenez, «ez dugu akats bera egin behar». Horixe da gizarteak bereganatu duen ikasgaia, lehendakariaren arabera. Orain, etorkizunera begiratu behar da, «pertsonak elkartzeko eta elkarbizitza hitzartzeko»; hori da, lehendakariaren hitzetan, Bizkaiko pertsona gailenei zuzendutako sariak zabaltzen duen mezua.\nbiktimak_eu.mp3 behera kargatu (600 KB)\nbakea_bizikidetza_eu.mp3 behera kargatu (800 KB)\nez_errepikatu_errorea_eu.mp3 behera kargatu (700 KB)\nintervencion_lhk_ilustre_bi... behera kargatu (6 MB)\nbakea_bizikidetza_eu.mp4 40 MB\nbiktimak_eu.mp4 30 MB\nez_errepikatu_errorea_eu.mp4 30 MB


Baskaran eta Mañondo ustiapen sarituak | Albisteak | Oiz Egin\nBaskaran eta Mañondo ustiapen sarituak\nArtzai gazta ekoizten dute Baskaranek eta Mañondok Oiz Egin /Urkiola LGA\nAzaroak 24an ospatu zen EAEko Abeltzaintzako Ustiategien XIV. Lehiaketa Tolosako azoka esparruan. Bertan banatutako sarietako lau Bizkaira etorri ziren. Patxi Baskaran Baskaranek, ardien ataleko aipamena lortu zuen; Hernáiz Garcia ondasun erkidegoa esnetarako behien kategorian saritu zuten; Iñaki Bringas Rozas, berriz, haragitarako behien kategorian; eta Mañondo ondasun erkidegoak izurtzarrak ardien ataleko EAEko onenari saria eskuratu zuen. Sariketa urtero antolatzen da, txandaka hiru lurralde historikoetan, eta Bizkaiko Foru Aldundiaren lankidetza eta partaidetza jasotzen ditu.\nPatxi Baskaran Baskaran markinarra nagusiki nekazaria da, eta ustiategian 339 abelburu ditu; 57 hektareako laborantza azalera aitortua du. Ekoitzitako esnea ardi gazta bihurtzen dute ustiategian, eta nekazariak berak merkaturatzen du Idiazabal jatorri izendapenaren bitartez.\nMañondok ustiategian (Izurtza) 548 abelburu dituzte eta 114 hektareako laborantza azalera aitortua dute. Ekoitzitako esnea ardi gazta bihurtzen dute ustiategian eta honekin Artzai-Gazta ekoizten dute. Nekazariek beraiek merkaturatzen dute euren produktua.\nEuskadiko Abeltzaintzako Ustiategien Lehiaketa ustiategiak teknologikoki modernizatzen laguntzeko sortu zen, horretarako abeltzaintza lehiaketak antolatuz, estimulu eta dibulgazio tresna modura. Horregatik, maila tekniko eta ekonomikoagatik ez ezik, ekoizpen metodoengatik ere nabarmentzen diren ustiategiak saritzean datza lehiaketa, ekoizpen metodoak baliabideak modu iraunkorrean kudeatzera orientatu badituzte, Euskal Autonomia Erkidegoko Landa Garapen Iraunkorrerako Planean jaso bezala.\nZorionak ustiapen biei¡\nInformazio iturria: Lea-Artibai eta Mutrikuko Hitza


Burnhaupt-le-Haut - Wikipedia, entziklopedia askea.\nVéronique SENGLER (2014-2020)\n47° 43′ 49″ N, 7° 08′ 43″ E / 47.7303°N,7.1453°E / 47.7303; 7.1453Koordenatuak: 47° 43′ 49″ N, 7° 08′ 43″ E / 47.7303°N,7.1453°E / 47.7303; 7.1453\nReiningue, Aspach-le-Bas, Guewenheim, Soppe-le-Bas, Burnhaupt-le-Bas eta Schweighouse-Thann\nBurnhaupt-le-Haut Frantziako udalerria da, Rhin Garaia departamenduan dagoena, Ekialde Handia eskualdean. 2013an 1.598 biztanle zituen.\n2007an Burnhaupt-le-Haut udalerrian erroldatutako biztanleak 1.598 ziren. Familiak 592 ziren, horien artean 112 pertsona bakarrekoak ziren (60 bakarrik bizi ziren gizonak eta 52 bakarrik bizi ziren emakumeak), 188 seme-alabarik gabeko familiak ziren, 220 seme-alabak dituzten bikoteak ziren eta 72 seme-alabak dituzten guraso-bakarreko familiak ziren.\n2007an 654 etxebizitza zeuden, 617 familiaren etxebizitza nagusia ziren, 5 bigarren erresidentzia ziren eta 33 hutsik zeuden. 548 etxeak ziren eta 105 apartamentuak ziren. 617 etxebizitza nagusietatik 497 bere jabearen bizilekua ziren, 102 alokairuan okupaturik zeuden eta 18 doan lagata zeuden; 20 etxek bi gela zituzten, 82 etxek hiru zituzten, 111 etxek lau zituzten eta 404 etxek bost zituzten. 542 etxek euren parking plaza propioa zuten azpian. 241 etxetan ibilgailu bat zegoen eta 331 etxetan bat baino gehiago zituzten.\nBurnhaupt-le-Haut udalerriko biztanleria-piramidea 2009an .\n2007an lan egiteko adina zuten pertsonak 1.046 ziren, horien artean 789 aktiboak ziren eta 257 inaktiboak ziren. 789 pertsona aktiboetatik 747 lanean zeuden (408 gizon eta 339 emakume) eta 42 langabezian zeuden (21 gizon eta 21 emakume). 257 pertsona inaktiboetatik 107 erretiraturik zeuden, 82 ikasten zeuden eta 68 "bestelako inaktibo" gisa sailkaturik zeuden.\n2009an Burnhaupt-le-Haut udalerrian 601 unitate fiskal zeuden, 1.609 pertsonek osaturik. Pertsona bakoitzeko diru-sarrera fiskalaren mediana urteko 20.673 euro zen.\n2007an zeuden 105 komertzioetatik, 3 janari enpresak ziren, 6 material elektrikoaren fabrikazioko enpresak ziren, 1 garraiorako elementuen fabrikazioko enpresa zen, 13 bestelako produktu industrialen fabrikazioko enpresak ziren, 18 eraikuntza enpresak ziren, 21 ibilgailuen saltze eta konpontze enpresak ziren, 8 garraio enpresak ziren, 8 ostalaritza eta jatetxe enpresak ziren, 1 informazio eta komunikazio enpresa zen, 4 finantziazio enpresak ziren, 2 higiezinen enpresak ziren, 10 zerbitzu enpresak ziren, 7 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 27 zerbitzu publikoetatik, 1 jendarmeria zen, 1 posta bulegoa, 2 banku bulegoak, 1 autoeskola, 1 igeltseroa, 4 margolariak, 7 zurginak, 1 iturgina, 4 argiketariak, 1 ile apaindegia eta 4 jatetxeak.\n2009an zeuden 5 establezimendu komertzialetatik, 1 supermerkatu zen, 2 okindegiak, 1 harategi zen eta 1 liburu denda zen.\n2000. urtean Burnhaupt-le-Haut udalerrian 14 nekazaritza-ustiategi zeuden, 366 hektarea erabiltzen.\nBurnhaupt-le-Bas (1,7 km)\nSchweighouse-Thann (3,0 km)\nAspach-le-Bas (3,4 km)\nDiefmatten (3,6 km)\nMichelbach (4,3 km)\nSoppe-le-Bas (4,7 km)\nHecken (4,7 km)\nGildwiller (4,7 km)\nAmmerzwiller (4,8 km)\nGuewenheim (4,9 km)\nAspach (5,1 km)\nAspach-le-Haut (5,1 km)\nBernwiller (5,3 km)\nSternenberg (5,6 km)\nFalkwiller (5,7 km)\nHeimsbrunn (5,7 km)\nBNF: 15271762c (data)


Kategoria gurasoa: Sopela\tKategoria: Jaiak\tNoiz sortua: Astelehena, 20 Otsaila 2017\tArgitaratua: Astelehena, 20 Otsaila 2017\n“Badatoz INAUTERIAK!!.. otsailaren 25ean gorde zita eta atera mozorroa egun potentea datorrela!” Horrela iragarri dute Sopelako Gazte Koadrilek antolatu dituzten ekintzak inauterietarako.\nAurtengo Gaia: HISTORIA\nGazte koadrilek irudimena astintzeko gonbitea egin eta mozorrotzeko animatzen dute. Aurten aukeratu duten gaia historia da, “pertsonai historikoa izan daiteke, garai bat, historian ahaztutako objektu bat, zibilizazio galdu bat...” Mozorro onenak MAKILA jasoko du!!\nArratsaldean giroan jarraitzeko, 19:30ean poteoa egingo da herritik POLEKELEKE ELEKTROTXARANGAK girotua.\nKategoria gurasoa: Sopela\tKategoria: Jaiak\tNoiz sortua: Astelehena, 12 Abendua 2016\tArgitaratua: Astelehena, 12 Abendua 2016\nKategoria gurasoa: Sopela\tKategoria: Jaiak\tNoiz sortua: Osteguna, 14 Uztaila 2016\tArgitaratua: Osteguna, 14 Uztaila 2016\nUztailaren 16an, larunbatean Herri bazkaria izango da eta sarrerarak Ugarin eta Turismo Bulegoan lor daitezke: haur menua 5 euroan, eta nagusiena 10 euroan. Nagusientzat bi aukera daude: "begeta" menua eta saiheski menua,\nKategoria gurasoa: Sopela\tKategoria: Jaiak\tNoiz sortua: Ostirala, 12 Abuztua 2016\tArgitaratua: Ostirala, 12 Abuztua 2016\nAurten ere, Sopela Kosta Fest jaialdia ospatuko da irailak 22tik 25era. Hirugarren urtez, surfa, natura eta musikaren inguruko egitarau ikaragarria izango dugu.\nAlde batetik, iazko arrakasta eta parte-hartzea ikusita, aurten ere film laburren lehiaketa antolatu dute. Lehiaketa martxan dago jada eta lanak aurkezteko azken eguna abuztuak 29 izango da (informazio guztia http://sopelakostafest.com/ webgunean aurkitu dezakezue).\nJaialdiaren hirugarren edizio honetan, surfaren inguruko ekintza gehiago egongo dira: dohako ikastaroak, Euskadiko Surf Zirkuitoko bigarren lehiaketa, Euskal Herriko Txapelketa open eta emakumezkoen mailan eta longboard, SUP eta helduen mailetan ere, EHSF-ko kluben arteko txapelketa…\nEta azkenik, musika aldetik ere, kartel itzela aurkeztu dute. Jaialdiko kartel buruan Esne Beltza eta La Pulquería izango ditugu, eta horiekin batera Rural Zombies, Sorkun, The Clams, Dead Bronco, The Great Barrier, Hey Mr Neken eta Dj Göo egongo dira (ordutegiak jaialdiko webgunean daude).\nAurreko urteetan bezala giro ezinhobea espero dugu, beraz animatu ekintza desberdinetan parte-hartzera!\nBukatu dira Sopelako Jaiak\nKategoria gurasoa: Sopela\tKategoria: Jaiak\tNoiz sortua: Asteartea, 05 Uztaila 2016\tArgitaratua: Asteartea, 05 Uztaila 2016\nSei egun luze ondoren, bukatu dira Sopelako jaiak. Aurten ere pasadan urteko giro ederra eta egitarau ikaragarria izan dugu: koadrilak, jende mordoaren parte-hartzea, herri bazkaria, tortila txapelketa, esku eta pala txapelketa herrikoiak, eta abar handi bat.\nAipatu beharra dago ere, gehiengoaren ustez txosnen kokaleku barria ez dala aproposena izan. Udalak Jai Batzordeari inposaturiko kokalekua izan da. Leku estuegi bat aukeratzeaz gain, logistika aldetik ere ez zen erabaki oso azkarra izan, udaletxeko eszenatokiaren kontzertua txosnagunearen musikarekin nahasten zelako. Hala ere, zorionak Jai Batzordeari eta sei egun hauetan parte-hartu duzuen guztioi!\nHerria mugatu nahi... jaiak nonahi!!!


Gurutz Archives - 27 zapata\nMinetik idaztea dagokigu gaurkoan, Madrilgo Audientzia Nazionaletik bueltan. Bi egun egin ditugu Gurutz gure lehengusuaren aurkako epaiketa jarraitzen. Hasieratik izan da zalantza asko sortu dituen kasua. Argitasun asko falta izan da prozesu guztian eta oraindik ere gauza ilun eta susmagarri […]\nZaila da Espainiako Audientzia Nazionalean jokatzea. Real Madrilen aurka lau jokalarirekin aritzea bezala. Bernabeun. Horixe gertatu da Gurutz Agirresaroberen aurkako epaiketan ere. Fiskalaz gainera, akusazio partikularrak hiru ziren: Familiarena (Gipuzkoako UPyDko zerrendaburua), Andoaingo Udalarena (zerrendaburu horren anaia) eta Victimas del […]


Idazleak - Imanol Azkue Ibarbia - Laginak - Bizitza ederra da, Pako\nImanol Azkue Ibarbia > Laginak\n2008 Bizitza ederra da, Pako | Hitza. Itzalean bilduma\nBizitzea ederra da, Pako\nUdan badaude egun batzuk ederregi argitzen direnak lanegun izateko, eta gaur da horietako bat. Hori, ordea, geuk pentsatu dugu, eta ez zuk, Pako, gaurkoan, 1958ko agorrilaren 1ean, Askizu aldetik eguzkia jaikitzen ikusitakoan, eder eta garbi, eta Zumaiari kolore guztiak aterarazi dizkiola, lotsaraziko balitz bezala hainbesteko argitasunarekin; zuri, Pako, ez zaizu gehiegi inporta edertasun hori, ezta astegun edo jaiegun den ere; izan ere, zuretzat egun guztiak dira berdinak eta egun batetik bestera bizitzea bera da ederra. Horregatik, Moilan, baporeko kubiertaren gainean zutitu zarenean, ez diozu begiratu ere egin eguzkiari, ez diezu begiratu ere egin elkarri besarkatuta, karela karelarekin, lo egin duten itsasontziei. Pauso traketsekin, balantzaka egin duzu kubierta gainetik ertzera, Moila parera, eta azkar irten zara lehorrera. Atzean utzi duzu baporearen gain ihinztatua, atzean utzi duzu egur gainean marraztuta geratu den giza irudia, zurea, lo egin duzun tokian, eta oraindik nabarmen ikus daitezke han gainean zure hankak tolestuta, besoak bularraldean antxumatuta, gorputza kuzkurtuta.\nLehorrean, egurrezko arrain‑kaxen artean erdi ezkutatuta, oraindik arropatan itsatsita daramazun hezetasuna astindu duzu, hautsa balitz bezala, baina ez da hain erraz kentzen gau ilunaren manta umela. Oraindik gogortuta sentitzen zara, geldiarazita, gaueko hozmina hezurretaraino sartu zaizu eta. Neguan bai, ederki moldatzen zara, askoz ere hobeto; Xakuk Natalionean, Arrangoletan, gordetzen ditu hondartzako egurrezko kaxetak, Itzuruna joaten diren udatiarrek aldatzeko erabiltzen dituztenak, eta aukeran ere izaten duzu non lo egin, gaur hemen eta bihar han, aberatsen pare, Forondako markesa bazina bezala, soinean daramazuna besterik ez duzun horrek; baina ekaina iristearekin batera, Xakuk kaxeta guztiak gora igo ditu, hondartzara, eta lotarako beste leku bat bilatu behar. Zorionez, bapore ugari etortzen dira konpontzera, eta Moilan dauden bitartean, lo egiteko beti aurkitzen duzu kamainaren bat. Atzo, ordea, ez zenuen asmatu, nonbait, baporearen barrenera iristen, eta kubiertaren gainean harrapatu zintuen loak.\nEskuarekin izterra ukitzean, galtzen patrikan Celtas paketea sumatu duzu. Azken zigarroa geratzen da, eta zimurtuta dago, zu adina. Ezpaineratu egin duzu, eta piztearekin batera, ahots ozen bat entzun duzu atzealdean, burlaizez, zu baino esnatuago.\n–Pako! Goiz habil! Zer, lanera?\nMigel eta Tomas dira, lanera, Carmelo Unanuenera. Zerbait esaten hasi zara, baina eguneko lehen hitza bidean geratu zaizu, ahotik irten gabe, marmarrean. Aho-sabaian gustu txarra sumatzen duzu, eta hortxe geratuko zitzaizun itsatsita erantzuna, parrandaren ajean, biharamunaren katean.\nMoilatik Portu kalera joan zara pauso azkarrez, ia saltaka, eta Txikito Artadiren ondoko iturrian ura edan eta aurpegia busti duzu, atzo gauekoa ere garbituko eta argituko duzulakoan. Pixkanaka, hasi zara akordatzen. Azken zurrutadak Erreketanean egin zenituen, hori ondo gogoan duzu, baina ez zara akordatzen nola egin zenuen lotara, are gutxiago noiz. Egun handia izan zen atzokoa, behingoagatik patrikan dirua zeneukan eta; baina beti bezala, ez zenuen onik izan azken perro txikia gastatu arte, txin‑txin. Denborarik ez duzu neurtzen, denborak ez dauka garrantzirik zuretzat, baina badakizu maiatzeko lehen egunetan txanak bezain seguru etortzen direla garagarrileko azken egunetan eibartarrak agorrila gurean pasatzera, etxea alokairuan hartuta edo apopilo, eta Alfako furgoneta lehertu beharrean etortzen dela, trastez beteta. Zuk ere ikasi duzu, eta haiek ikusitakoan, Erribera kalean, zeure burua eskaini zenien laguntzeko, gauzak hirugarren pisura igotzeko. Pozik etortzen dira Zumaiara, eta pentsatu zenuen kartera furgoneta bezain beteta ekarri bazuten, kobratu berritan, emango zizutela eskupekoren bat, eta halaxe gertatu. Tak, billete txikia eskura, lana bukatutakoan. Beti besteen mende bizi denarentzat gauza ederra da poltsikoa beteta edukitzea, behingoagatik zeuk erabakitzea noiz eta zer erosi edo edan behar duzun, nork gonbidatuko zain egon gabe. Billetea edo txanpona, ez zuen askorik iraun zurekin, ordea. Azkenekoan, patriketako zuloetan erremiendo onak jarri zizkizun Justak, baina, hala ere, zulorik handiena zuk borondatean, Pako.\nErribera kalean geratu zara, Goiko plazara daraman aldaparen barrenean, zigarroari azken keak kentzen, badakizu eta oker handirik gabe laster pasako dela handik esnezaleren bat, karga-karga eginda, bi eskuetan marmitak eta ezinean, eta eskertuko duela laguntzea azokara igotzen. Urrutira, ordea, Txinbi ikusi duzu, txaperoen kaboa, eta hura konturatzerako aire eman duzu beste aldera, ezkutura. Begitan hartuta zauzka, eta astindu ederrak ere ematen dizkizu, gehienetan batere arrazoirik gabe. Norbaiti txalupatik izkirak falta zaizkiola? “Pako Rata izango zen!”; Moila inguruan zerbait puskatuta agertu dela? “Pako Rata izango zen!”; betiere zu errudun, eta, egia esan, onartu duzu hala izatea, ez zaizu askorik inporta. Onartu duzun bezala “Rata” ezizena, onartu zenuen bezala bizitzaren ohiko arrastotik irten eta zer etorri hura hartu bizitzea. Horregatik, Txinbi ikusi orduko, ihesi egiten diozu, eta ihesika ikusten bazaitu hark pentsatzen du zerbait egin duzula, eta estu hartzen zaitu atzetik.\nGoiza ohi bezala pasa duzu, Moila inguruan, atzera-aurrera, patxixarrak ibiltzen diren bezala, zeregin handirik gabe, hegaldi laburra eta pausatu, hegaldi laburra eta pausatu. Ez dago aspertzerik hemen, batzuentzat oporraldia izanagatik lan ugari dago eta, batez ere porlana kargatzen merkante txikietan, ezezagun eta urruneko egiten zaizkizun lekuetarako: Larache, Cádiz… Jendea lanean ari da, eta zu begira, baina ez dizute kasurik egiten. Behin baino gehiagotan eskaini dizute lana, porlanaren karga-deskargan, edo oholak karreatzen, eta esan dizute emango dizutela patrikarakoa, baina hain da lotua lana libre eta zoriontsu bizi denarentzat; zer da, ba, gogorra erlojuari kateatuta egotea!\nAnjel pasa da, tailerrera pieza baten bila, eta zigarroa luzatu dizu, hitzarekin batera.\n–Zer dugu, Pako? Atzo dantzan, ezta?\nUrdailean zuloa sumatu eta konturatu zara, halako batean, ez duzula fundamentuzko ezer jan goiz osoan. Hori pentsatzearekin batera Estalapera joan zara, El Ciervo tabernaren atzeko atera, eta hantxe egon zara zutik, Justak, etxekoandreak, ikusi zaituen arte. Txitxarroak erosi ditu tabernarako, bazkaltzeko, eta haiek garbitzeko agindu dizu; patrikatik aizto txikia aterata horretan jardun duzu grinatsu, arrainei buruak kendu eta barruak garbitzen; bukatutakoan, eskuak iturrian garbitu dituzula ziurtatuta, txorixo‑mutur bat eman dizu andreak, zure aingeru goardakoa denak. Ez dizu ezer esan, beharrik ere ez dagoelako, baina badakizu, gero, bazkalorduan, zerbait emango dizula beti bezala, atzeko atetik.\nJo dute hamabiak Parrokiako kanpaiek eta segidan hasi dira lantegietako sirenak: Carmelo Unanuenekoa, Balenciagakoa, Otto Holkenekoa… Laster pasako dira langileak etxera bidean, bazkaltzera, eta geldialdi motza egingo dute Erribera kaleko tabernetan, presaka, gehienei nagusiak ordubete besterik diete ematen eta bazkaltzeko. Zu, Pako, ogiaren azkenak jatearekin batera, oraindik papurrak paparrean, Cantábricon sartu zara, eta atetik sartu orduko Joxe Antoniok basoerdia atera dizu. Berriz ere egunkaria irakurtzen jarraitu du.\n–“Azpeitia celebró con gran solemnidad la festividad de San Ignacio”. Horixe jarri zien joan den urtean, igual-igual! –esan du, periodiko zabaldua mahai gainean uztearekin batera.\nHurreratu eta egunkariko argazkiari begiratu diozu, San Inazioren irudiari. Ezaguna egin zaizu, seguru asko iazko periodikoan ikusita. Pentsatu duzu santuak ez direla zahartzen. Ahots bat entzun duzu bizkarraldean.\n–Zer, Pako, gerrikorik ez al daukagu?\nJoakin Kurriñoa da, eta begirada jaitsi ere egin gabe, eskuarekin heldu diozu galtzei eusteko dabilkizun sare‑pusketari. Gerrikoaren belarria puskatu zitzaizun eta ez zenuen asmatu hura konpontzen; galtzak zerbaitekin lotu behar, eroriko ez bazitzaizkizun, eta une hartan sarea besterik ez eskura. Konturatzerako, Kurriñoak gerrikoa luzatu dizu, bere galtzetatik aterata.\n–Eta beste zerbait behar baduk, esan.\nIrribarre egin duzu, zorioneko sentitu zara, badaukazulako zeinek on egin eta lagundu.\nLangile‑multzo bat sartu da tabernara.\n–Egun on, ederra dago eta! Ederregia lan egiteko!\nUdan badaude egun batzuk ederregiak lanegun izateko, eta gaur da horietako bat. Hori, ordea, geuk pentsatu dugu, eta ez zuk, Pako; zuri, Pako, ez zaizu gehiegi inporta edertasun hori, ezta astegun edo jaiegun den ere; zuretzat egun guztiak dira berdinak eta bizitzea bera da ederra.\nitsasontziko ohea, lo egiteko lekua\ntxanpona, 5 zentimokoa


CANNES’69: Segurtasuna areagotuz, zinemaren festa den Zinemaldia abiadan Frantziako Rivieran | Zinema | Pantaila handian\nYou are here: Home ∼ 2016 ∼ May ∼ 11 ∼ CANNES’69: Segurtasuna areagotuz, zinemaren festa den Zinemaldia abiadan Frantziako Rivieran\nOhikoak baino zorrotzagoak izango omen diren segurtasun neurrien artean gaur abiatzen da agian munduko zinemaldirik garrantzitsuena. Kopuruak zenbatzea baino ez dago. Bere orrian esaten duten moduan “Canneseko merkatua zine industriaren zita garrantzitsuena da ia 10.000 profesionalekin (3.200 ekoizle, 2.300 banatzaile, 1.500 erosle eta 790 zinemaldi programatzaile)“. Prentsako datuak ere garrantzitsuak. 90 herritako ia 4.000 kazetari akreditatuak. Osotara gaur hasi eta maiatzaren 22rarte 45.000 lagun ibiliko da berez txikia den Cannes hiri mediterraneoan. Askok zine izarrak ikusi nahirik etorrita.\nEta lehen izarrak jada Cannesen dauden epaimahaiak osatzen dituztenak eta zinemaldiaren 69. edizio hau zabalduko duen “Café Society“ filmaren zuzendari eta aktoreak. Ia urtero pelikula egiten du Woody Allenek. Eta ia urtero Cannesen aurkeztu. Hamalaugarrenez, lehiaz kanpo, New Yorkeko zinegileak filma estrenatuko du zinemaldi honetan. Gainera hirugarren aldia da zinemaldia zabaltzen duela – hori egiten duen lehen zuzendaria bilakatuz. Film berri honetan 1930eneko hamarkadako Hollywooden erretratua egin du Allenek. Kuriosoa da bi zinemaldi handiek, Berlinek eta Cannesek, biek Hollywodeko urrezko aroen oihartzuna ekartzea. Coen anaiek 1950eneko hamarkada irudikatu dute Berlinale zabaldu duen “Ave, Cesar” filmean. Allenek berriz II Mundu Gerra aurretiko epea hartu du. Filmean egungo Hollywoodeko izar berriak dira protagonistak: Jesse Eisenberg eta Kristen Stewart. Biak Allenekin batera izango dira gauen alfonbra gorrian. Stewartek gainera bitan egin beharko du bidea. Lehiaketan dagoen Oliver Assayas-en “Personal Shopper”eko protagonista baita.\nAlfonbra gorritik pasako dira ziurrenik George Clooney eta Julia Roberts Jodie Fosterrek zuzendu duen “Money Moster“eko protagonistak, Robert de Niro “Hands of Stone” filman boxeo entrenatzaile paperean edo Mel Gibson “Blood Father“eko protagonista. Hiru filmak Sail Ofizilean lehiaz kanpo sartu dituzte. Baita sartu ere Iggy Popen taldeari buruz Jim Jarmuschek egindako “Gimme Danger“ dokumentala. Punken izarra Cannesen ikusiko dugu eta baita zinemaren Midas erregea deitu izan dena, Steven Spielberg. Zuzendariak “THE BFG“, erraldoi maitagarri bat protagonista duen Roald Dahlen ipuina irudikatu du Walt Disney konpainiarako. Bera ere lehiaz kanpoko saio berezietan sartuko dute.\nEz dira izarrak faltako ere Sail Ofizilean lehian dauden 21 filmeetan ezta Canneseko zinemaldiko beste hainbat saileetan. Urrezko Palmondoaren bila izango diren 21 filmeen artean ustekabe gutxi egia esan. Ohikoak esan genezake. Allen bezala, 80 urte inguru duten Ken Loach britaniarra eta Paul Verhoeven izango dira. Holandarrak estrainekoz frantsesez zuzendu duen filmarekin lehiatzen da lehenengo aldiz Sail Ofizilean, Isabelle Huppert aktorea alboan duela. Dardanne anaiak, Pedro Almodovar, Nicolas Winding Refn eta Xavier Dolan jada zinemaldiko ohikoak bilakatu dira. AEBko zine independienteen adibide Jim Jarmusch eta Jeff Nichols eta aspaldiko partez zuzendari lanetan, Sean Penn. Bi Errumaniar zuzendari – Cristi Puiu eta Cristian Mungiu izango dira lehian. Eta Asiar zinemaren hiru ordezkari (Brillante Mendoza filipinoa, Chan-Wook Park korearra eta Asghar Farhadi irandarra) eta Latinoamerikako bakarra (Kleber Mendonça Filho). Ohiko partehartze frantsesean laukotea: Bruno Dumont dibertigarria, Alain Guiraudie bitxia, eskarmentu handiko Oliver Assayas eta Nicole Garcia. Aktorea ere dena lehian izango diren hiru emakumeetako bat da. Bestea Andrea Arnold ingeles bitxia eta Maren Ade alemana.\nHoriek epaitzeko iaz Cannes hanka gora jarri duen zuzendaria, Mad Maxen George Miller australiarra izango da epaimahaiaren burua. Berarekin iaz ere gustu ona utzi zuen Arnaud Desplechin zuzendari frantsesa, Kirsten Dunst aktore estatubatuarra, Valeria Golino aktore eta zuzendari italiarra, Mads Mikkelsen aktore daniarra, iazko ustekabea izan zen Lászlo Nemes zuzendari hungariarra, Vanessa Paradis aktore eta ekoizle frantziarra, Katayoon Shahabi ekoizle irandarra eta Donald Sutherland aktore kanadiarra izango dira. Canneseko Zinemaldiaren berezkoak diren beste hiru sailetan emakumeak daude epaimahai buru: Naomi Kawase zuzendari japoniarra (Cinéfondation eta Film Laburrak), Marthe Keller aktore alemana (Un Certain Régard) eta Catherine Corsini zuzendari frantziarra (Caméra d’Or).\nAzken 6 urteetan ezarritako ohitura bilakatu da. Ohorezko Urrezko Palmondoa ematen hasi dira eta berau aurten Jean-Pierre Léaud aktore frantziarrak jasoko du. François Truffautek eman zion bere lehen papera “400 kolpeak“ (Les 400 Coups) filmean. 14 urte zituen Cannes dibertitu zuenean. (espontaneo). Truffaurekin hainbat film egin ondoren, Jean-Luc Godard, Bernardo Bertolucci eta Aki Kaurismakirekin, besteak beste, egin du lan. Saria azken igandean jaso aurretik, hurrengo ostegunean, egin duen azken pelikulan ikusiko dugu. Frantziako Eguzki Errege ezizenez ezagutu zena da “La Mort de Louis XIV“ filmean, Albert Serra katalanak zuzendu duen azkena.\nAzken hilabeteetan Parisen eta Bruselan izandako erasoek segurtasun alerta gorenean jarri dute Frantzia eta Canneseko Zinemaldiak ere nabarituko du. Ohikoa da Zinemaldiaren ateetan boltsak eta kazetari zein industria langileak arakatzea. Aurten beldur naiz neurriak gehiago zorroztuko ote diren eta ikusteke dago jada hainbat zine emanaldietarako jada luzeak izaten diren iladak konplikatuagoak izango ete diren. Espero dezagun zinea gozatzeko beta izatea, eta segurtasunak ez galaraztea.\nPosted in Etorkizuneko estreinaldiak, Zinema jaialdiak Tagged "Blood Father", "Cafe Society", "Elle", "Gimme Danger", "Hands of Stone", "Money Monster", "The BFG", Alain Guiraudie, Andrea Arnold, Arnau, Arnaud Desplechin, Asghar Farhadi, Brillante Mendoza, Brumo Dumont, Catherine Corsini, Chan-Wook Park, Cristi Puiu, Cristian Mungiu, Dardanne anaiak, Donald Sutherland, George Clooney, George Miller, Iggy Pop, Isabelle Huppert, Jean-Pierre Léaud, Jeff Nichols, Jesse Eisenberg, Jim Jarmusch, Jodie Foster, Julia Roberts, Katayoon Shahabi, Ken Loach, Kirsten Dunst, Kleber Mendoça Filho, Kristen Stewart, Laszlo Nemes, Mads Mikelsen, Mare Ade, Marthe Keller, Mel Gibson, Nicolas Winding Refn, Nicole Garcia, Oliver Assayas, Paul Verhoeven, Pedro Almodovar, Robert De Niro, Sean Penn, Steven Spielberg, Valeria Golino, Vanessa Paradis, Woody Allen, Xavier Dolan


Letras de Gaueko argiak de Ken zazpi | euskal musika, música vasca\nGaueko argiak (Ken zazpi)\nGaueko argiak (Letras)\nen 27/11/13, #85126\nen 27/11/13, #85125\nmojamed el negro\nen 26/11/13, #85118\n+gbug vgu ,,,,,,,,,,,,,,,,,,,,,,,,,,Btfvugbvygbu tyrfyvbufgtcrcvrc-r5tdc dectd ctrtc\nen 26/11/13, #85117\nen 26/11/13, #85116\nen 26/11/13, #85115\nÑLÑKIUTCC YHCRFTYH CFRT VCRFT YYCFTF CYCFTHTFHCRCED MI\nen 9/2/13, #84304\nen 14/6/12, #83290\nKaiso! Soy de Zamora, y obviamente no hablo Euskera, pero me encanta el idioma y este pedazo de grupo! :) Agur!\nen 3/4/11, #79458\nkaixo, nork daki kantu honen akordeak¿?¿\nen 8/3/11, #77578\nKaixo. Ken zazpi onena!!! Aupa Euskal Herria, Ken Zazpi eta Athletic!!! Goraaaa!!!!!!!!!\nen 27/2/11, #77210\nen 27/2/11, #77209\nen 1/2/10, #69245\nKen zazpi onenak zeatee!!Ta kantu hau itzela da txo! Aupa zuei ta gora euskal herri askatuaa!!\nen 3/1/10, #68816\nKen Zazpiii izugarriak zeateee!! ez daukat zuentzat itzikk 2 itzetan esan OBERENAK ZEATEE! Zuen musika latza da,triste zauden uneetan alaitu egiten zaitu espero det CD geyo atearzea ta aurrera jarraitzeaaa OBERENAK ZEATELAKOOOO!! Aupaa zuekk!!! mxuu bat!\nen 8/11/08, #62834\nizugarriko kanta da....pilo bat guzta tu zait...!!!momentu txarretan laguntzen zaituena!!!espero dut zure musikarekin gozatzen jarraitu eta ez alfçdatu inoiz ez!!!ezin zaituztet ahastu...zuen kontzertu gustietara joan naiz!!!ImZz!!!


Mintegia: Karbonoarekiko mendekotasun txikiagorantz Sustatu.eus - Teknologia albisteak\n2008-10-29 : 15:10\nKlima aldaketa da gaur egun dugun ingurumen arazo handiena, zientzialarien arazo izateari utzi eta herritarren kezka izatera eta agenda politikoaren lehen lerroan kokatzera igaro baita. Ez da ingurumen arazoa soilik, garapen arazoa ere bada. Planeta osoan du eragina eta egundoko inertzia du. Ez da ahaztu behar klimak bizi baldintzak mugatzen dituela: elikatzeko aukerak, ekonomia jarduera, oro har, eta populazioaren segurtasuna.\nGertakariaren garrantzia islaturik geratzen da, beste batzuen artean, arazoaren inguruan sortutako legegintza oparoan eta hainbat gizarte eragilek (enpresa, irabazi-asmorik gabeko erakunde, administrazio publiko,\n) abian jarritako ekimenetan, munduko herrialde eta nazio askotan, Euskadi bera ekimen horien garapenaren adibide argia delarik.\nIldo horretan, Asmoz fundazioak; Karbonoarekiko mendekotasun txikiagoko ekonomia baterantz: energiaren ekoizpen eta kontsumo iraunkorra sustatuz izeneko Mintegi Birtuala antolatu du, Euskal Herriko Unibertsitate eta Eusko Jaurlaritzaren laguntzaz. Helburu nagusia tokiko erakunde eta enpresatako teknikariak, unibertsitate tituludunak eta profesionalak, eta energiaren alorrarekin loturiko iraunkortasunean interesa duten eragileak, oro har, prestatu eta sentsibilizatzea da, aintzat hartuz klima aldaketaren bizkortzea egungo teknologia erabilita garatutako herrialdeen ekoizpen eta kontsumo joerei zor zaiela. Erantzukizuna denona den bezala, denon artean erantzun beharko da.\nMintegiaren iraupena 50 ordutakoa da, 2008ko azaroaren 3an hasi eta abenduaren 31ra arte luzatzen delarik. Mintegia birtuala izango da, bisitaldi teknikoez osatua.\nInformazio orokorra eta izen-emate orria ikastaroaren energia.asmoz.org webgunean topa daitezke edota posta elektroniko posta elektroniko bidez. Izen emate epea Urriak 31an amaitzen da.


TODO EL TIEMPO DEL MUNDO - Gayarre Antzokia\nVentajas Tarjeta Gayarre Amigo(EU)\n“Todo el tiempo del mundo” pieza ederra eta onirikoa da, ukitu autobiografikoak dituena, eta denborari eta kontakizunei buruz hitz egiten duena. Flores andreen zapataria da. Gauero, zapata-denda ixtean, etorkizunari buruz hitz egiten dioten ...\nIg. - abenduak 10\nZein tokitan dago gure oraina?\nBuxman, Kamikaze Dramaturgia eta zuzendaritza Pablo Messiez Antzezleak Carlota Gaviño, Rebeca Hernando, Javier Lara, María Morales, José Juan Rodríguez, Íñigo Rodríguez Claro, Mikele Urroz\n“Todo el tiempo del mundo” pieza ederra eta onirikoa da, ukitu autobiografikoak dituena, eta denborari eta kontakizunei buruz hitz egiten duena. Flores andreen zapataria da. Gauero, zapata-denda ixtean, etorkizunari buruz hitz egiten dioten pertsona bitxien bisita izaten du, iraganeko xehetasunak kontatzen dizkiote edo, are gehiago, oraineko istorioak jakinarazten dizkiote.\nKontakizunek egiten badute iragana eta desirek egiten badute etorkizuna, zein tokitan dago gure oraina?...\nPablo Messiez Espainiako antzerkigintza garaikideko ahots interesgarrienetakotzat jotzen da. Pablo Messiezek (Buenos Aires, 1974) 2007an egin zuen debuta antzerkigile eta “Antes” lanaren zuzendari moduan. “Frankie y la boda” lanaren bertsio oso askea izan zen. 2015ean, Alberto Conejeroren “La piedra oscura” lana estreinatu zuen, eta drama horrekin bost Max sari lortu zituen.\nLa Pamplonesa, kontzertu ikusgarriak\nJames Rhodes, , Pianoa\nChilingirian Quartet Eta Massimo Mercelli, Flauta


Euskaratik beste zazpi hizkuntzatara - Diario de Noticias de Alava\nEuskaratik beste zazpi hizkuntzatara\nBlackie Books argitaletxeak gazteleraz eta katalanez kaleratuko du 'Miñan' urrian\n– a. araluzea 01.11.2021 | 00:58\nGasteiz – "Euskadin jaiotako nazioarteko argitalpen-fenomeno ahaztezin eta beharrezkoa". Honako egiaztagiriaz aurkezten du Blackie Books argitaletxeak urrian kaleratuko dituen gaztelerazko Hermanito eta katalanezko Germanet itzulpenak. Amets Arzallusek eta Ibrahima Baldek lau eskutara idatzi duten eleberria dagoeneko italieraz, alemanez eta ingelesez irakur daiteke. Laster, danieraz eta galegoz ere bai. Euskaraz gain, gutxienez zazpi mintzaira ezagutuko ditu. "Beste hizkuntza batzuetara itzultzen denean beste geruza batzuetara iristen da", dio Arzallusek.\nEl terror llega este domingo a Villa Lucía.\nEl ciclo Sorgin Gauak se adueña de la Llanada.


Irekia Eusko Jaurlaritza - Gobierno Vasco :: Ekonomiari eta fiskalitateari buruzko unitate didaktiko bat sartu dute ikastetxeetan Eusko Jaurlaritzak eta Foru Aldundiek (Gobernu Bilera 2017-05-30)\nDatorren 2017-2018 ikasturtean Euskadiko ikastetxe guztiak atxiki ahal izango dira hezkuntza-modulura DBHko 4. mailatik aurrera eta era horretan zabalduko dute Gipuzkoako esperientzia Arabara eta Bizkaira\nIruzur Fiskalaren aurkako Borrokarako Plan Bateratuan kokatzen da proiektua\nZerga Hezkuntzarako 190.000€-ko inbertsioa egingo dute Eusko Jaurlaritzak eta Foru Aldundiek\nJaurlaritzaren Kontseiluak Arabako, Bizkaiko eta Gipuzkoako Foru Aldundiekin landidetzako hitzarmen baten izenpetzea onartu du gaur, Euskal Autonomia Erkidegoko ikastetxeetan, DBHko 4. mailatik aurrera atxikitzen direnetan, gizarte- eta zerga-hezkuntza modulu bat ezartzeko. Ekimen hori Iruzur Fislakaren aurkako Borrokarako Plan Bateratuaren barruan kokatzen da, eta azken urteotan Gipuzkoako ikastetxeetan garatzen ari diren esperientziatik abiatzen da.\nUnitate didaktiko ekonomiko eta tributario bat ezartzeko zerbitzu-kontratatuaren lizitazioa abian da


Internet eta Teknologi berriak Archivos - Page 5 of 79 - KZblog\nKZgunea2021-12-21T19:36:54+02:002021/12/23|Internet eta Teknologi berriak, Orokorra, Osasuna|\nJai hauen gehiegikerien ondoren eta urte berriaren helburu bezala, aktiba zaitez Google Fit aplikazioa erabiliz doan eta iragarkirik gabe. Google Fit Google aplikazio bat da, egiten dugun eguneroko jarduera erregistratzeko, kaloriak, ibilitako distantzia eta egindako [...]\nGooglek Androiden garatuko dituen berrikuntzak\nKZgunea2021-12-20T17:40:27+02:002021/12/21|Internet eta Teknologi berriak, Orokorra|\nGabonetan gaudenez Googlek gure mugikorrerako funtzio berriak oparitzeko oparitzeko aukera ez du galdu nahi, Olentzero bezala. Gaurko sarreran, gabonetan gure mugikorretan gozatzen hasiko garen berritasunen berri emango dizuegu. Has gaitezen Googlek Androiden garatuko dituen berrikuntzak [...]\nKontxik KZgunearen 20. urteurrena ospatzen du\nKZgunea2021-12-16T20:35:58+02:002021/12/17|Internet eta Teknologi berriak, Orokorra|\nKaixo KZgunearen lagunak. Zer moduz zaudete? Badakizue gaur tokiko telebistakoek elkarrizketatu nautela KZgunearen 20. urteurrenaren kontura? Ez nekien lanean 20 urte zeramatzatenik. Nik esan diet oso zerbitzu beharrezkoa dela eta ohiko erabiltzailea naizela. Batez ere [...]\nGabonetako errezeten aplikazioak\nKZgunea2021-12-15T19:52:55+02:002021/12/16|Internet eta Teknologi berriak, Orokorra|\nLaster urteko festa garrantzitsuenetakoa ospatuko dugu: Gabonak. Urte osoan itxaroten pasatzen ditugun datak dira Gabonak, gehienak gustokoak dituen festak dira. Gabonak iritsi aurretik, egingo ditugun menuak planifikatzeko unea izaten da. Dena ondo antolatuta edukitzea ezinbestekoa [...]\nJatetxeko kartak eta menuak QR-n\nKZgunea2021-12-13T11:13:26+02:002021/12/14|Internet eta Teknologi berriak, Orokorra|\nZer da QR kodea? QR kodea bi dimentsioko barra-kode karratu bat da eta kodeatutako datuak gorde ditzake. QRaren barneko datuak webgune ezberdinetarako estekak izan ohi dira (URLak). QR-a barra-kodearen bilakaera da. Informazioa puntu matriz batean [...]\nKZgunea2021-12-03T20:06:38+02:002021/12/10|Berrikuntza, Internet eta Teknologi berriak, Orokorra|\nGaurkoan eguberritako zorion agurrak sortzeko webgune eta app zerrenda batekin gatoz. Goazen ikustera zeintzuk diren: Canva Webgune hau eta bere appa eguberritako txartelak diseinatzeko oso aproposa da. Berak dituen milaka txantiloiei esker zorion agur digitalak [...]\nAldatu WhatsAppeko profileko argazkia eta pantaila-hondoa\nKZgunea2021-12-03T17:20:37+02:002021/12/09|Internet eta Teknologi berriak, Orokorra|\nUrte asko daramatzagu Whatsapp erabiltzen, eta blog honetan ere askotan hitz egin dugu app honek eskaintzen dituen funtzio eta trikimailuez: Ikasi inkestak sortzen WhatsApp bidez, Nnola berreskuratu ezabatutako mezuak Androiden... Gaur ikusiko dugu nola alda [...]


Gazteluak. Arkitektura - Auñamendi Eusko Entziklopedia\nEuskal kastellologiaren analisia egiterakoan, sortzen zaigun lehengo arazoa, zalantzarik gabe, euskal gazteluen sailkapena burutzeko dauden zaitasunetatik dator, erabilitako irizpideen arabera oso sailkapen ezberdinak lor ditzakegulako.\nClasificación según la situación\nGazteluaren kokapenari berari dagokionez, adibidez, bereizi beharko genituzke gaztelu independente, aske eta isolatuak, eta hirietako defentsa-sisteman integraturik dauden gazteluak. Lehengo motakoen artean, batzuk mendi garaietan eraikitako talai zaharrak dira, gehienak birkonkistaren garaian eraikiak. Harkaitz-gazteluen tipologia honen barruan daude, adibidez, Nafarroako Deio, Peñaflor, Orzorrotz, Irurita, Orraregi, Irulegi, Gerga eta Aixita, Gipuzkoako Ataun, Aitzorrotz eta Mendikute, Arabako Buradon eta Astulez, Bizkaiko Astxiki, etabar. Itxuraz behintzat, gaztelu hauek era isolatuan kokatzen baziren ere, aitortu behar dugu lerro defentsiboak osatzen zituztela maiz, estrategia koordinatu bat eratuz. Honela gertatzen zen, adibidez, X. mendean Nafarroako Antso III.ak sortu zuen gazteluen lerroarekin Pirinio erdialdean, Ribagortzan adibidez, edota Nafarroako Bardeetan XIII. mendean Antso VII.ak eratu zuenarekin, Peñaflor, La Estaca, Aguilar, Sanchoabarca eta Mirapeix bezalako gazteluez osatua.\nBeste batzuetan ibaietako ibilbideetan kokatu ziren, zaindu beharreko mugak ibaien ertzetan finkatzen zirelako maiz, edota zubi eta ibaiak babesteko. Arga, Ebro edota Aragon ibaietako ertzetan mota honetako gaztelu ugari zeuden, kasu gehienetan hiriguneen kokaguneekin egokituta. Horrela gertatzen da, adibidez, Larraga, Deikaztelu, Lerin eta Faltzeseko gazteluekin, Arga ibaiaren ibilbidean, Zangozako "El Castellón" eta Rocaforteko gazteluekin Aragon ibaian, eta Puentelarra, Mendavia, Viana edota Biasteriko gazteluekin Ebroren ibilbidean zehar.\nBeste batzuetan bideen sarea behar bezala zaintzeko eraiki ziren gazteluak eta, zentzu honetan, ezin dugu ahaztu Donejakue Bidea neurri handi batetan erromatarren galtzadak aprobetxatuz finkatu zela, Horra hor, esaterako, galtzada zahar honetatik oso gertu eraiki ziren desagertutako Luzaideko dorrea eta Tiebas, Los Arcos, Deio edota Eloko gazteluak. Normala den bezala, kostaldeko badia eta ongi eratutako portu naturalak ere oso goiz babestu zituzten. Honela ikus daiteke, Gipuzkoan, Donostiako La Motan eta Hondarribian, eta Bizkaian Bermeoko Zarragoiti eta Mundakako Ereñozar bezalako gazteluetan.\nEsan bezala, beste batzuetan gazteluak hiria inguratzen zuen harresiarekin lotuta zeuden, eta hiriaren beraren defentsa-osagairik garrantzitsuenak bilakatu ziren. Kasu hauetan gaztelua babes-mekanismo konplexu baten pieza bat zen, non harresiak, barbakanak, dorreak, ateak babesteko bastioi mota ezberdinak, lubanarroak, zubi altxagarriak eta bestelako osagaiak ere egon ahal ziren. Tipologia honetan sar daitezke Artaxoa eta Biasteriko babesak, oso ongi kontserbatuak, baita Erdi Aroko hiri eta herri garrantzitsuen gazteluak, hala nola Iruñea, Gasteiz, Tutera, Zangoza, Ilunberri, Lizarra, Donibane Garazikoa etab.\nClasificación según propiedad\nBeste sailkapen mota bat gazteluaren jabetza motatik dator. Honen arabera, gazteluak erregearenak, elizarenak eta nobleziarenak izan daitezke. Lehengoak estatuarenak kontsidera daitezke, beste bi gaztelu motak, zeintzu zabalean behintzat, jabego pribatukoak kontsidera daitezkeen bitartean. Erret gazteluen artean Euskal Herrian protagonismo berezia izan zuten Iruñeko-Nafarroako erresumaren iniziatibaz sortutako eraikinek. Une bakoitzeko gertaera politikoek eta mugen egoerak markatu zuten gaztelu hauen kokapen geografikoa, eta eraikin hauen disposizioa begi kritikoekin ikusita, berehala sumatzen dugu gaur egungo Nafarroako muga administratiboak erraz gainditzen dituela lau puntu kardinaletatik, Bizkaiko Enkarterrietaraino eta Kantabriaraino mendebaldetik, Moncayo mendiraino hegoaldetik, Ribagortza eta Pirinio erdialderaino ekialdetik eta Biarnoraino iparraldetik, gaur egungo euskal lurraldeak erraz gainditzen.\nNafarroako erresumaren mugak zaintzeko eraiki zuten gaztelu multzo honen gunerik garrantzitsuena 1512tik aurrera desagertu zen, Nafarroaren konkistaren prozesuaren hasierarekin. Suntsiketa handienak 1516tik aurrera gertatu ziren, Cisneros Kardinalaren aginduz, Nafarroako Joan III.ak burutu zuen erresuma berreskuratzeko bigarren saiakeraren porrotaren ondoren. Ordutik aurrera dozenaka gaztelu suntsitu zituzten Nafarroan, haien artean hiri garrantzitsuenetakoak. Adituek diotenez, hala ere, suntsiketa honen helburu sakona ez zen militarra izan. Nafarroako gazteluak une horretan konkistatzaileen eskuetan zeudela kontutan hartu behar dugu, eta ikuspuntu honetatik ez zuten arrisku bat suposatzen kanpainarako, alderantziz ere. Gainera, gaztelu gehien-gehienak zaharkituak zeuden, ez zeuden artilleriaren aurrerapenei aurre egiteko prestatuak. Helburu sakona nafarren borroka-nahiarekin bukatzea zen, ordurateko legitimitatearen eta agintearen sinboloekin, hots, nafar estatuaren sinboloekin, behin betiko amaituz.\nNobleziaren gazteluei dagokienez, panorama anitza aurki daiteke. Ez dira falta gaztelu puruak, non defentsa-osagaiak oso garatuak zeuden, eta zentzu honetan gogorazi behar dugu Martzilla, Gollano, Bidaxune, Gixune, Maule, Arteaga edota Butroiko gazteluak leinuen orubeak izan zirela jatorriz. Hala ere, ohikoena zen eraikin xumeagoak izatea, non babesak eta egoitza-baloreak orekatuagoak agertzen ziren, hala nola jauregi forteak eta dorretxeak. Euskal Herria osoan dozenaka dorretxe daude, horietako batzuk oso ongi kontserbatuak. Aipatuko ditugu Nafarroako Arazuri, Aiantz, Artieda eta Lesakako Zabaleta, Araban Mendotza eta Martioda, Gipuzkoan Zarautzeko Torre Luzea, Bizkaian Gordexolako Ibargoien eta Abadiñoko Muntxaraz, Nafarroa Beherean Latsaga, etabar. Leinu-dorre ugari eta garrantzitsu hauen jatorriaren kasuan ere, garai batetan Nafarroako erresumak jokatutako papera nabarmena da. Honela, Erdi Aroan leinu nafarren orubeen izenak eta armarriak zerrenda batetan bildu ziren, Nafarroako Armagintza Liburuan hain zuzen ere. Hantxe daude Euskal Herriko Erdi Aroko leinu garrantzitsuenetako batzuk, hala nola Uriz, Otazu, Azpilcueta, Jaureguízar, Ursúa, Aibar edota Vidaurre nafarrak, Guevara eta Mendoza arabarrak, Mauleón, Irigoyen eta Huarte zuberotarrak, Lapurdiko Urtubia, Ezpeleta eta Ozta, Behe Nafarroako Beaumont, Lasaga eta Lusa, Gipuzkoako Lazcano, Amézqueta, Oñaz eta Berástegui, edota Bizkaiko Múgica, Salazar eta Avendaño, besteak beste.\nHirugarren sailkapen honen bitartez, gazteluen bilakaera tipologikoa nabarmendu ahal dugu, historiaurreko oppida izenekoetatik XIX. mendeko forteetaraino. Kasu honetan, taldearen oinarrian egongo lirateke Burdin Aroko kastroak, hau da toki garaietan ezarritako herrixkak, oinarrizko defentsa xume batzuekin. Ongi ikerturik daude, esate baterako, Nafarroako Kortesekoa edota Biasteri ondoan dagoen beroien La Hoya izeneko herrixka. Bigarren urrats batetan egon daitezke erromatarrek ezarritako eraikin eta osagai kastellologikoak. Horietako batzuk berrerabili zituzten Erdi Aroan, Oliten eta Baionan adibidez, eta beste batzuetan indusketa arkeologikoetan ikertu ohi dira, hala nola Zangoza ondoan dagoen Los Cascajos izeneko kanpaleku militarraren kasuan. Zentzu honetan, erromatarren teknika poliotzetikoak berebiziko garrantzia duela aitortu behar dugu, batez ere geroko Erdi Aroko kastellologian eragin sakona izan zuelako.\nZalantzarik gabe, irizpide kronologiko honetan protagonismo berezia izango lukete Erdi Aroko gazteluek, garai honi dagokiolako kastellologiaren loraldirik handiena Europa osoan. Gazteluen garaia dela, esan dezakegu. Nafarroako Xabier, Olite, Tiebas, Amaiur edota Marcilla, Arabako Ocio, Astulez eta Portilla, Gipuzkoako Arrasate, Beloaga edota Aitzorrotz, Lapurdiko Gixune, Bizkaiko Malmasin eta Untzueta edota Nafarroa Behereko Bidaxune Erdi Aroko gazteluak izan ziren, eta Europako Erdi Aroko kastellologia aberatsaren isla izan ziren, zalantzarik gabe. Zentzu honetan, gaztelu hauen bilakaera tipologikoa kastellologia europearraren ikerketen helbururik behinena dela esan dezakegu, zalantzarik gabe.\nErdi Aroaren bukaeran, ohiko gazteluek eraginkortasun militarra galdu zuten neurri handi batetan, artilleriaren aurrerapenengatik. Poliortzetikaren nagusitasunaren aurrean eraikin defentsiboen bilakaera oso handia izan zen, eta Europa osoan Errenazimentuko baluartea zabaldu zen, Erdi Aroko gazteluen tipologiarekin amaituz. Garai honetako adibide bikaina da Iruñeko Gotorlekua, baita Hondarribiko Karlos V.aren gaztelua eta Urgull mendikoa ere.\nALTADILL, J. Castillos medioevales de Nabarra. 3 tomo. Zarautz: Itxaropena, 1934-1936.\nBORJA, F. Gipuzkoako dorretxeak eta leinuak. Donostia: Gipuzkoako Foru Aldundia, 1997.\nECHEVERRIA GOÑI, P.L.: "Casas señoriales y palacios del siglo XVI". El arte en Navarra, I. tomoa, 18. zk. Iruñea: Diario de Navarra, 1994.\nGONZÁLEZ CEMBELLÍN, J.M. Torres de las Encartaciones. 2 tomo. Bilbo: Bizkaiko Foru Aldundia, 2004.\nGONZÁLEZ GATO, J.A. Guía de las torres de Vizcaya. Bilbo: Elkar, 1995.\nIBARRA, J.; GARMENDIA, P.: Torres de Vizcaya. 3 tomo. Madrid: Instituto Diego Velázquez, 1946.\nMARTINENA, J.J. Navarra, Castillos y Palacios. Iruñea: Nafarroako Aurrezki Kutxa, 1980.\nMARTINENA, J.J. Castillos reales de Navarra, siglos XIII al XVI. Iruñea: Nafarroako Gobernua, 1994.\nMARTINENA, J.J. "Palacios Cabo de Armería". Navarra, temas de cultura popular, 283-284 zk. Iruñea, datarik gabe.\nMARTINENA, J.J. "Palacios Cabo de Armería". Gran Atlas de Navarra, II. tomoa, Iruñea: Nafarroako Gobernua, 1986.\nMARTINENA, J.J. "Castillos de Navarra". Castillos de España, III. tomoa. León: Everest, 1997\nMARTÍNEZ DE AGUIRRE, J. "Castillos y Palacios góticos en Navarra". El Arte en Navarra, I. tomoa, Iruñea: Diario de Navarra, 1994.\nORELLA, J.L.; ESTÉVEZ, X. Casas-Torre y Palacios de Gipuzkoa. Donostia: Colegio Oficial de Aparejadores y Arquitectos Técnicos de Guipúzcoa, 1996.\nPORTILLA, M. Torres y casas fuertes en Álava. II tomo. Gasteiz: Caja de Ahorros Municipal de Vitoria, 1978.\nRECONDO, J.M. "Castillos". Navarra, temas de cultura popular, 22 zk. Iruñea, 1969.\nSÁEZ, J.A. Gotorlekuak Gipuzkoan, XVI-XIX mendeak. Donostia: Gipuzkoako Foru Aldundia, 2002.\nSAGREDO, I. Navarra. Castillos que defendieron el reino. I. tomoa. De Laguardia a Foix y del Moncayo al Goierri. Iruñea: Pamiela, 2006.\nSAGREDO, I. Navarra. Castillos que defendieron el reino. II. tomoa. Los castillos de Sancho III el Mayor en Alto Aragón, Sobrarbe y Ribagorza. Iruñea: Pamiela, 2007.\nSAGREDO, I. Navarra. Castillos que defendieron el reino. III. Tomoa. La Navarra occidental, la frontera del mar. Álava, Vizcaya, el Duranguesado, Guipúzcoa. Iruñea: Pamiela, 2007.


AEBko hauteskundeen emaitzak: Donald Trump aukeratu dute presidente | Hauteskundeak AEB | EITB\nDonald Trump, AEBko presidente\nErrepublikanoak Etxe Zuria eskuratu du gako ziren estatuetan gailenduta. Bere lehen hitzaldian adeitsuago mintzatu da, eta estatubatuar guztien presidente izango dela hitzeman du.\nErrepublikanoek gehiengoari eutsi diote AEBko Kongresuko bi ganberetan\nEstatubatuar guztien presidentea izango dela hitzeman du Trumpek\nClinton: 'Trump gure presidentea izango da, aukera bat zor diogu'\nDonald Trump, ezohiko profila duen presidentea\nAEB-ko hauteskundeak: Web berezia\nJesus Torquemadaren iruzkina\nEta 2016ko azaroaren 8an AEB gorriz jantzi dira... Ustekabean, eta mundua hankaz gora jarrita, Donald Trump AEBko 45. presidente aukeratu dute, AEBko hauteskundeen emaitzen arabera.\nHain zuzen ere, hautagai errepublikanoak 306 ordezkari erdietsi ditu, Hillary Clinton aurkari demokrata aise gaindituta (232). Hauteskundeak irabazteko 270eko langa pasatu behar zuen Trumpek.\nInkestek Clintoni ematen zioten garaipena, baina kale egin dute. Boto-kontaketa hasi eta berehala galdeketak oker zeudela azalarazi da. Estatu gako batean errepublikanoak lortutako garaipenarekin hasi da Clintonen gainbehera. Floridan (29 boto edo ordezkari zeuden jokoan) irabazi du Trumpek. Gerora etorri dira Ipar Karolina (15), Iowa (6) eta Ohio (18), eta denak bere zakuan sartu ditu milioidunak.\nPennsylvanian ere, berez demokrata den estatuan, nagusitu da Trump. Errepublikanoek 1988an irabazi zuten azkenekoz, George H.W Bush presidente aukeratu zutenean.\nMichigan (16) eta Wisconsin (10) estatutuetatik ere esku hutsik joan da Clinton, historikoko biak demokraten gotorleku izan diren arren. Azken estatu honen garaipenarekin, Euskal Herrian 08:35 zirenean, etorri da albistea: matematikek Trump egin dute presidente.\nPresidentetza ez ezik, AEBko bi ganberen gehiengoari eustea ere lortu dute errepublikanoek. Hala, agintaldi lasaiagoa izango du enpresaburuak.\nBideoa: Giltzarri ziren estatuetan irabazi du Trumpek\n"Estatubatuar guztien presidentea izango naiz"\nGaraipena baieztatuta, New Yorkeko Hilton hoteleko eszenatikora igo da Trump. Txaloka eta bibaka hartu duten milaka jarraitzaileei jakinarazi dienez, Hillary Clintonen telefono deia jaso du, garaipenagatik zorionak emateko.\n"Gure garaipenagatik zoriondu gaitu, eta nik ere zorionak eman dizkiot berari eta bere familiari oso gogor borrokatu baitute kanpaina honetan", adierazi du.\nEmaztea eta senideak alboan zituela, kanpainan baino baketsuago mintzatu da Trump, eta estatubatuar guztien presidentea izango dela hitzeman du. Aldi berean, herrialdea berreraikitzea eta amets amerikarra berritzea defendatu du.\nOrain batzeko garaia dela azpimarratu ostean, estatubatuar guztien presidentea izango dela hitzeman du. "Etorkizunerako nahi dugun guztia gure esku dago", aldarrikatu du.\nBerea den Hilton hotelean eman du bere lehen hitzaldia AEBko presidente berriak. EFE\nAEBko presidente berriaren esanetan, herrialdea berreraikitzea eta amets amerikarra berritzea izango dira bere lehentasunak. Ildo horretan, enpresaburu gisa duen esperientzia azpimarratu du, eta estatubatuar guztiek beren potentziala baliatzeko aukera izango dutela gaineratu du.\nBestalde, nazioarteari esan dio AEBren interesak jarriko dituela gauza guztien gainetik, baina haren Gobernuak beste herrialdeekin modu "justuan" lan egingo duela.\nMalkoak eta ezustea demokraten artean\nBien bitartean, oso bestelakoa zen Manhattango Javits center aretoko giroa. AEBko lehen emakumezko presidente izan behar zuenarentzat prestatutako jai handia ezerezean geratu da. Clinton ez da agertu ere egin.\nJohn Podesta demokraten kanpainako buruak hitz egin du Clintonen izenean, eta jarraitzaileei etxera joateko eskatu die: "Kanpaina eta gaua oso luze joan dira. Joan etxera denok", esan du Podestak aurpegi goibeleko jarraitzaileei.\nJarraitzaile demokrata bat, negar batean, emaitza ezagututa. EFE\n"Itxaron dezagun apur bat", esan du Podestak, "botoak heltzen ari zaizkigu". Kanpainaburuak argitu du Clintonek ez duela adierazpenik egingo, eta hautagaia jasotako babesarekin "harro" dagoela azpimarratu du. "Eskerrik asko lagun izatearren. Gabon, esateko gehiago dugunean aterako gara berriro", argitu du Podestak.\nClintonek berak handik eta ordu batzuetara egin du agerraldia, eta hauteskunde emaitzak onartu egin ditu. "Donald Trump gure presidentea izango da; oportunitate bat eman behar diogu", adierazi du Clintonek, eta AEB "uste baino zatituago" dagoela ohartarazi du.\nClintonek deitoratu egin du AEBko lehen emakumezko presidente bihurtu ez izana, baina erronka hori "aurki" egingo dela errealitate uste duela nabarmendu du.\n"Oraindik ez dugu hautsi beirazko kristal handiena eta gogorrena, baina inoiz norbaitek egingo du, uste baino lehenago", adierazi du.\nMundu erdia logale zegoela, apurka-apurka heldu dira erreakzioak. Lehenetarikoa izan da Marine Le Pen Frantziako Fronte Nazionaleko idazkari nagusia, Trumpek presidente izateko behar zituen ordezkariak oraindik ez zituela. Euskal Herrian 07:00ak zirenean, zorionak eman dizkio Trumpi, "AEBko presidente berriari eta AEBko herriari". "Libre" hitzarekin amaitu du mezua:\n? Marine Le Pen (@MLP_officiel) 9 de noviembre de 2016\nErreskadan etorri dira Europako eskuin muturreko beste buruzagi batzuen mezuak ere: Nigel Farage britainiarra (UKIP) edota Vladimir Yirinovski errusiarra (PLDR).\nEuropako agintariak adiskidetsu azaldu dira. Donald Tusk eta Jean-Claude Juncker, hurrenez hurren, Europar Kontseiluko eta Europar Batzordeko presidenteek "zorion zintzoenak" helarazi dizkiote presidente berriari. Euren hitzetan, "AEB Adiskide eta aliatuekiko harremanak lantzen jarraituko dutela espero dute europarrek". Horrez gain, "albait arinen" EBra etortzeko gonbita egin diote datozen lau urteotako harremanen "nondik norakoak zehazteko".\n"Europar Batasunaren eta AEBren arteko loturak politikan egindako ezein aldaketa baino sakonagoak dira. Elkarrekin lanean jarraituko dugu, Europaren indarra berriro deskubritzen", idatzi du Federica Mogherini Europako diplomaziaren buruak Twitterren.\n? Federica Mogherini (@FedericaMog) 9 de noviembre de 2016\nArgiago hitz egin du Martin Schulz Europako Parlamentuaren presidenteak: "Zailagoa izango da lan egitea", baina errespetua eskatu du estatubatuarrek bozkatutakoari.\nMariano Rajoy Espainiako presidenteak Twitter erabili du Trump zoriontzeko. Gogorarazi duenez, AEB "bazkide ezinbestekoak" dira Espainiarentzat.\n? Mariano Rajoy Brey (@marianorajoy) 9 de noviembre de 2016\nAmeriketako Estatu Batuak berriak\nUdatik aurrera kerik gabeko 144 eremu izango dira erkidegoan\nErkorekak baieztatu du Ertzaintza Latinoamerikako poliziekin elkarlanean ari dela Bilboko heriotzen auzian


Dagoeneko, hamalaugarrenean murgiltzen hasi gara eta urtero egiten dugun legez, urte zaharreko kontuak zuritu eta berrikoak lantzen hasita gaude. Horietan guztietan lagun izango gaituzue Alkarbide bilgunearen Idazkaritza Teknikoa nahiz Batzorde Eragilea osatzen dugun kideok eta espero dugu ondo amaitu izana urte zaharra eta hobeto hasi izana berria.\nBizkaiko Foru Aldundiaren 2014ko diru-laguntzak\nUrtea amaitzeaz batera, udalek, udal erakunde autonomoek eta mankomunitateek 2014ko ekitaldian euskara sustatu, zabaldu edo normalizatzeko egingo dituzten jarduerei laguntzeko deialdia argitaratu du Bizkaiko Foru Aldundiak. Aipatutako deialdia arautzen duen dekretua (190/2013 FORU DEKRETUA, abenduaren 10ekoa) abenduaren 13ko BAOean argitaratu da eta guztira 1.115.000 euro banatuko ditu BFAk diru-laguntzetan.\nEskabideak aurkezteko epea 2014ko urtarrilaren 2an hasi eta urtarrilaren 31n amaituko da.\nEra berean, gogorarazi nahi dizuegu 2014ko otsailaren 28a duzuela azken eguna 2013an eskatutako eta jasotako diru-laguntzak justifikatzeko.\nAlkarbideren urteko balantzea\nUrtero legez, urte amaieran koordinatzaileen batzarra egin genuen bilgunearen urteko balantzea egiteko. Horretarako, aldez aurretik, teknikarioi balorazioa egiteko orria bidali genizuen. Balorazioetan, besteak beste, honakoak jaso ditugu:\nKoordinazio atalari dagokionez, koordinaziorako biderik erabiliena posta elektronikoa izan da. Egitasmo guztiak bertatik bideratzen direnez, azkenean biderik errazena izaten ohi da teknikariontzat. Web guneari dagokionez, Alkarpost zerbitzua da gutxien erabiltzen dena baina ondo baloratzen da erabiltzen denean erantzunak asko eta azkar jasotzen direlako. Agerkariari dagokionez, agertzen diren berriak batzutan atzeratuak izaten direla aipatu da, hortaz, beste modu batera bideratzea aztertzen ari gara. Proiektugintzari dagokionez, aurten egindako egitasmoei buruz egindako ohar gehienak positiboak izan dira.\nAzkenik, hurrengo urtera begira proiektuen kalitateari eta eragingarritasunari eutsi egingo zaio datorren urteko aurreikuspen ekonomikoak aintzat hartuta. Prestakuntzan, berriz, teknikariek teknologia berrien gaineko trebakuntza eskatu dute eta eskaera bideratzeko ahaleginak egingo dira.\nGoian aipatutako balorazio horiek sakonago aztertzeko 2013ko Jardueren Txostena jarriko dugu Alkarbideren web gunean, baita koordinatzaileen batzarrean esandakoak jasotzen dituen akta ere.\nJarduera txostena irudia_001.jpg\nKorta, Sestaotik Oriora euskaraz bogan\nAurreko urteetan bezala, gazteen artean euskararen erabilera sustatze aldera, 2013an motibazio hitzaldiak antolatu dira Bizkaiko zenbait udalerritan. Hizlaria Jose Luis Kosta izan da eta abenduan zehar gazteen artean ezaguna den arraunlarien patroiak hainbat hitzaldi eskaini ditu. Hitzaldion helburuak izan dira euskaraz dakiten gazteak euskara erabiltzera bultzatzea eta giro atseginean euskara naturaltasunez erabiltzea.\nHitzaldiek ordu beteko iraupena izan dute eta Jose Luis Kortak bere bizitzan eta arraun munduan euskararekin izan duen harremanaren gainean hitz egin du. Gero, gazteek galderak egiteko tartea ere izan dute elkarrizketaren bidez gazteek euskara naturaltasunez egiteko aukera izan dutelako.\nOrain arte jasotako balorazioak, teknikariena zein ikastetxeena, positiboak izan dira; alde batetik, jendea biltzen duelako eta bestetik, gazteek egungo gaiak ere euskaraz egiteko aukera dutelako.\nJose Luis Korta.JPG\nBarrizten elkarte kulturalak, Abadiñoko Udalarekin elkarlanean, lehen Piropo lehiaketa euskaraz antolatu du. Ekintzaren helburua da euskararen literatur erabilera bultzatzea era ludikoan. Parte hartzaileak 18 urtetik gorakoak izan behar dira eta proposamenak aurkeztu ahal izango dituzte urtarrilaren 13a arte. Epaimahaiak sortzeko ahalmena eta originaltasuna izango dute kontuan saria ematerako orduan. Era berean, ez dira hizkuntza sexistadun proposamenak onartuko.\nMuskizko Udalak erakundea euskalduntzeko euskara plana onartu berri du. Planaren helburua da herritarrei udaleko zerbitzuak eta informazioa euskaraz ere eskaintzea. Horretarako langileen euskalduntzean egingo dute indar herritarrei beraien hizkuntza eskubideak bermatzeko.\nErmuko Berbalagunek eta Merkatari eta Ostalarien Elkarteak Berbataldeak egitasmoa sortu dute. Egitasmoaren helburua da herriko merkatari eta ostalariek Berbalagun ezagutzea eta beraien arloko talde bat sortzea euskararen erabilera areagotzeko. Dagoeneko talde bat sortu da eta ostiral eguerdietan biltzen hasi dira.\nDurangoko Merinaldearen Amankomunazgoak ‘Euskara enpresa munduan’ enpresa topaketa antolatu zuen abenduaren 12an eta bertan izan ziren arlo horretan eredu diren Laudioko Gometegui eta Durangoko Ona Electro Erosion enpresetako ordezkariak. Beraien esperientzien berri eta hizkuntza kudeaketa egokiak enpresei ematen dizkien onuren gainean berba egiten aritu ziren.\n‘Beharsarea’ Buber sarietan\nBuber sariek interneteko web gune eta blog onenak saritzen dituzte eta aurten Alkarbide bilgunetik koordinatzen dugun Beharsarea egitasmoa ‘Euskara ondoen sustatzen duen weba edo aplikazioa’ kategorian finalista izan dugu. Ez du garaikurra lortu baina izan diren hainbat proposamenetatik lehenengo hiruren artean egotea guretzat sari handia da.\nEskerrik asko bozketan parte hartu duzuen guztioi!!!\nPasa den abenduaren 17an BIKAIN ziurtagiria jaso zuten 36 enpresa eta erakundek. Bikain, euskararen katiltate ziurtagiria, publikoa eta doakoa da, Eusko Jaurlaritzak ematen duena eta enpresa nahiz erakunde batean euskararen presentzia, erabilera eta kudeaketa egiaztatzen dituena. Erakunde horiek talde ebaluatzaile batek berariaz egindako ebaluazio-prozesua izan dute. Halaber, ebaluazio-txosten bana jaso dute beraien indar-guneak, zer-hobetuak, gomendioak eta puntuazioa azaltzen dituena. Aurten banatu diren ziurtagiri horietatik 9k goi-mailako urrezko Bikain lortu dute; 16k tartekoa den zilarrezkoa eta gainontzeko 11k oinarrizkoa.\n‘Blogetan’, euskarazko blogen lehiaketa\nAzkue Fundazioak, Argia aldizkariarekin elkarlanean, euskarazko blogen lehiaketa antolatu du. Helburu nagusia euskal blogarien presentzia handitzea da, eta, era berean, euskarak sarean leku gehiago izatea. Partaideen lana saritu egingo da eta blogaririk onenak hautatuko dira interneteko erabiltzaileen bidez eta, azken hautuz, epaimahaiaren bidez.


EMOZIOEN HEZIKETA - AITA LARRAMENDI IKASTOLA\nIkasleek landuko dituzten emozio trebetasunak\nEmozio hezkuntza lantzeko programek garrantzia ematen diote emozioen kontzientzia hartzeari, eta emozio erregulazioari, horretarako proposatzen dute giza eta bizitzarako trebetasunak garatzea norberaren hazkundea eta gizarteratzea prozesua egokiagoa izan dadin.\nProgramaren garapenerako konpetentzia emozionalak hiru bloketan sailkatu ditugu:\nLehenik, trebetasun intra-pertsonalak: auto-kontzientzia, autorregulazioa eta autonomia, bertan autoestima eta auto-motibazioa barneratuta egongo lirateke.\nBigarren sailean trebetasun inter-pertsonalak eta giza trebetasunak jasoko ditugu: oinarrizkoak: entzuketa, eskaerak egin, eskertu..; asertibitatea; enpatia; gatazken trataera.\nHirugarren eta azkenean egongo lirateke bizitzarako trebetasunak: auto-planifikazioa, bizitzarako proiektua; erabakiak hartzeko gaitasuna.\nNorberaren emozioak eta besteenak ezagutu; pentsamendu, ekintza eta emozioen arteko desberdintasuna ulertuz.\nNorbere emozioak adierazi: hitza jarri...\nEmozio negatiboak sortutako jokaera erregulatzeko gaitasuna. (pentsamendu irrazionalen eta jokabide inpultsiboen kontrola)\nAlderdi gogor eta ahulak kontutan hartuz identidade pertsonala landu, norberaren posibilitateen araberako helburu errealistak jartzeko helburuarekin.\nBizitzarekiko jarrera positiboa, egunerokoaren aurrean optimista sentitu. Pertsonen arteko harremanak errezten eta langiroa hobetzen laguntzen dituztenak\n1. OINARRIZKOAK: ENTZUN…\nAgurrak, eskertzak, eskaerak..menperatu.\n2. KOMUNIKAZIOA –ASERTIBITATEA\nAgresibititate eta pasibitatearen arteko jokabide orekatua izan\n4. GATAZKAK Helburu positibo eta errealistak jartzeko gaitasuna.\n1. AUTOPLANIFIKAZIOA-BIZITZARAKO PROIEKTOA\n2. ERABAKIAK HARTU\nZer lortu nahi dugu proiektu hau martxan jarrita Ikastolan?\n1. Emozio trebetasunen lanketa egin ikasleekin :\nBakoitzari norbere nortasuna sortzen, norberaren burua ezagutzen eta onartzen hobeto lagundu ahal izateko.\nNor bere nortasunean gela-talde baten partaide bezala ere kokatzeko.\n2. Irakasleen talde lana bultzatu, ahalbideratu, eguneroko praktika aztertuz:\nEgiten dugun lanketaz ohartu hobekuntza bidean jartzeko.\nEskola elkarteko maila guztien artean lotura koherentea bilatzeko.\nTutoreak bakarrik ez dira izango hezkuntza emozionala landuko dutenak, irakasle talde osoak lan egin ahal izateko, ondoko egoerak hartuko dira kontuan:\nCurriculum barruko zenbait jarduera\nJarreren lanketa: gelaka eta banaka\n3. Familiekin lotuta heziketa emozionaleko sentsibilizazio lana bideratu:\nIrakasleekin elkarlanean ikaslearen emozio trebetasunekiko oharpen eta lanketa gauzatzeko.\nFamilia eskolaren bidez eta Adimen Emozionaleko proiektu honek eskaintzen dizkigun laguntzen bidez, gogoeta egin eta guraso bakoitzari bere hobekuntza bideak aukeratzen laguntzeko.


San Pedro auzoa berrurbanizatzekotan - Eskoriatza - Goiena.eus\nSan Pedro auzoa berrurbanizatzekotan\nImanol Beloki 2015-03-18 10:00\nEskoriatzako San Pedro auzoko hirugarren kalean egingo dira obrak. | Imanol Beloki\nHitzaldia izan zen aurreko astelehena 9 Ibarraundi museoan, San Pedro auzoa berrurbanizatzearen gainean. Hitzaldia Beñat Herce alkateak eta Maria Pia Urrutia aparejadoreak gidatu zuten eta San Pedro auzoko obren nondik norakoak azaldu zituzten; orain arte egin direnak eta egiteko geratzen direnak. Han batu zirenek eskaerak egiteko aukera izan zuten: bankuak jartzeko, zebra-bide berri bat egiteko eta zintzilikarioen kokapen aldaketak, besteak beste.\nLehenengo faseko obrak 2010ean hasi ziren, Ibarraundi museo atzeko kaleko lanekin. Bigarren fasea, berriz, 2012an hasi zen, eta auzoko erdiguneko obrak egin zituzten. Hirugarren fasean, aldiz, auzoko goiko partean beharrezkoak diren obrak izango dira. Fase horretan hainbat udal zerbitzu egingo dituzte: argiteria, ura, saneamendua, espaloia konpontzea eta mugikortasuna hobetzea, aparkalekuen berrantolaketa egitea, Apotzaga auzora bideko bihurguneko espaloian hesiak bi aldeetan jartzea eta espaloia luzatzea…\nHirugarren kale horren arazo nagusia irisgarritasuna da; izan ere, aldapa malkartsuak daude eta zabalera murriztuta dago kalean. Bada, ideien artean, igogailu bat jartzea pentsatu du Udalak, baina oraindik irtenbide egokiaren atzetik dabiltza.\nSan Pedro auzoan egingo diren lanek 300.000 euroko aurrekontua dute eta obrak hainbat fasetan egingo dituzte. Lehenengo hiru faseak eginda daudenean, auzoko parkea konpontzea geratuko da laugarren fase moduan. Maiatz bukaeran hasiko dira hirugarren faseko obrak, eta proiektuak sei hilabete iraungo duela uste du Udalak. Aurretik, osoko bilkuran onartu eta lanak egiteaz zein enpresa arduratuko den erabaki beharko du Udalak.


Buruz Buruko finala 2018: Jokin Altuna txapeldun Olaizolari 22-14 irabazita | EiTB Pilota Buruz-buru\nBuruz Buruko finala 2018: Jokin Altuna txapeldun Olaizolari 22-14 irabazita\nAmezketakoa 22 eta 14 gailendu zaio Aimar Olaizolari final gogor eta ikusgarri batean. Bere lehen Buruz Buruko txapela irabazi du Lau t’erdiko egungo txapeldunak.\nOlaizola II.a - Altuna III.a, Buruz Buruko final handia\nOlaizola, Buruz Buruko finalera, Elezkano kanporatuta\nJokin Altunak jantzi du Buruz Buruko txapela\nBuruz Buruko finaleko azken tantoa\nJokin Altuna gipuzkoarra da Buruz Buruko txapeldun berria, Bilboko Bizkaia pilotalekuan jokatutako finalean Aimar Olaizola nafarra 22 eta 14 mendean hartuta.\nBelaunaldi ezberdinen arteko lehian 22 urteko gaztea nagusitu da. Partida ederra jokatu dute biek, eta orekatua 14-13ko emaitzara arte. Ordutik aurrera, pilotari bakarra izan da pilotalekuan: Jokin Altuna amezketarra.\nLau t’erdiko egungo txapeldunak eta Buruz Buruko lau txapelen jabeak lehia estua izan dute, eta erresistentzia fisikoak zeresana izan duen norgehiagokan.\nOlaizola aurretik jarri da lehen tantoetan, baina oreka nagusi izan da finalaren lehen zatian. Ez batak ez besteak ez du bi tanto baino gehiagoko alderik zabaltzea lortu.\nAimar, ematza iraultzear\nAldaketa 13 eta 14koaren ostean iritsi da. Aimar 8-14koa iraultzen hasi da eta Altunaren nagusitasuna arriskuan jarri du, baina Amezketako gaztea ez da kikildu, tantoak bata bestearen atzetik egin ditu eta hasperen batean 13 eta 20 jarri da aurretik. Behin betiko zuloa egin du markagailuan.\nAmezketatik Bilbora joandako zale mordoaren bultzadaz baliatuta, Altuna 22. tantora iritsi da eta Buruz Buruko txapela berak jantzi du. 22 urteko gipuzkoarra pilotari handien bideari jarraitzeko prest da, pilota munduko hiru txapel handietatik bi bata bestearen atzetik irabazita.


ILMU HADITS PRAKTIS - .::Abu Azka::.\nWritten By Rudianto on Senin, 25 Juni 2012 | 11.42\nDiposting oleh Rudianto di 11.42\n17 Desember 2015 14.12